הוועדה לקידום מעמד האישה ולשוויון מגדרי, כנסת 24, פרוטוקול מספר 50, 2022-03-22 10:30

עאידה תומא סלימאן: בוקר טוב לכולן ולכולם, אני פותחת את הישיבה של הוועדה לקידום מעמד האישה ולשוויון מגדרי.

עאידה תומא סלימאן: אני חייבת להגיד שלמרות הפגרה, החלטנו לקיים את הישיבה הזו, כי ראיתי לנכון שנעמוד מקרוב על ההתפתחויות ביישום התכנית, ניצול התקציב, כי הפגרה מסתיימת בשבוע הראשון של מאי, ועד שנתכנס, אם היינו מחכות בעצם היינו מפספסות במעקב אחרי יישום התכנית הלאומית למאבק באלימות במשפחה.

עאידה תומא סלימאן: אנחנו רצינו מלכתחילה, התכנית הזו יש ליווי צמוד של הוועדה מאז שהתחילה את דרכה.

עאידה תומא סלימאן: גם כוועדת מנכ"לים, אשר הביאה המלצות, וליווינו את ההמלצות שהפכו לתכנית, והתכנית, עם כל הסיפור של התיקצוב, שלצערנו הרב מהשנה הראשונה הממשלה לא תיקצבה את התכנית, בצפי שהיה לתכנית הזו מלכתחילה.

עאידה תומא סלימאן: עקבנו, היינו חלק מהמאבק שהוועדה אכן תתוקצב כדי שהתכנית תוכל להתבצע, לפחות בקווים הכלליים שהחליטו עליהם אז בוועדה הבין משרדית.

עאידה תומא סלימאן: אנחנו כבר כמה זמן, אפשר להגיד ועדת המנכ"לים הבין משרדית ב-2014, ועד שהפכו ההמלצות לתכניות, ואושרו בממשלה, זה היה ב-2019.

עאידה תומא סלימאן: ומאז אנחנו עוקבים אחרי התכנית.

עאידה תומא סלימאן: באוגוסט שנה שעברה היה לנו דיון בוועדה פה, כאשר גברת איריס פלורנטין, סמנכ"לית בכירה במשרד, וראשת מינהל לשירותים אישיים וחברתיים, ולענייננו האחראית בעצם על הצוות שמוביל את היישום, או המטה שמיישם את התכנית, סקרת את התכנית, ואת מה שמתוכנן ליישום ב-2021 וגם כן מר אליעזר רוזנבאום, משנה למנכ"ל במשרד הבט"פ, וגם כן לענייננו אחראי בתוך המשרד שלכם על הביצוע של החלק של המשרד בתכנית, סקרנו, והיו לנו הערות.

עאידה תומא סלימאן: אנחנו אז היה לכם עוד ארבעה חודשים להמשך היישום.

עאידה תומא סלימאן: נשמח היום גם לשמוע סיכום על העשרים ואחד, מה כן בוצע, ממה שעמד על הפרק, וסקירה למה הולך להיות ב-2022.

עאידה תומא סלימאן: וכמובן אנחנו קיבלנו את הניירות שלכם, כך שאפשר לעשות את זה בצורה הכי, בואו נגיד עניינית, כדי שנספיק לעבור על הכל.

עאידה תומא סלימאן: נתחיל עם גב' איריס פלורנטין.

עאידה תומא סלימאן: בבקשה, גבירתי.

איריס פלורנטין: אני מברכת באמת את כל השותפים בתוך התהליך.

איריס פלורנטין: אנחנו באמת מתקדמים.

איריס פלורנטין: ו-2021 ו-2022 זה אותו דבר כרגע מבחינתי, כיוון שכבר קיבלנו אור ירוק להתחיל לעבוד כאילו זה 2022 מהאוצר.

איריס פלורנטין: לכן אני אתן את הפעולות יחדיו.

איריס פלורנטין: אני גם מברכת על העצירה אחת לחצי שנה, באמת להקשיב לתכנית.

איריס פלורנטין: אני פחות מברכת על אי הבנות בהבנת הנכתב שלנו, ותגובות שאנחנו צריכים לתקן אותן.

איריס פלורנטין: אבל אני אשמח שגופים ששואלים שאלות ישאלו ישירות, וניתן את התשובות, במקום שנעשה הלוך וחזור עם ניירות.

עאידה תומא סלימאן: אני הייתי מעדיפה שאלא אם יש משהו באמצע שממש אי אפשר להבין אותו בלי שאלת הבהרה, אבל אני מעדיפה שאת תעשי את הסקירה ברצף.

איריס פלורנטין: אז אני ממש אתחיל לפי הטבלה, כי אני יודעת שיש לכם אותה.

איריס פלורנטין: אני רוצה להתחיל ולומר שיש לנו כבר שני אנשים שעובדים בתוך המטה של התכנית הלאומית, שמובילה את כל התהליך.

איריס פלורנטין: קיבלנו לאחרונה אישור מהאוצר על עוד שני תקנים שהיו חסרים, ואנחנו ממש עוד מעט ניכנס לקליטה שלהם.

עאידה תומא סלימאן: אז יהיו ארבעה אנשים בתוך המטה,

איריס פלורנטין: כן.

איריס פלורנטין: רפרנטים של שב"ס, שני רפרנטים של שב"ס יוצאים לדרך, יחד עם עשרה מיליון שקלים שיוצאים למשרד לבטחון פנים, ובעיקר למשטרה.

איריס פלורנטין: כשמדובר על תהליך של להקים אחד עשר מחלקי משפחה, שאנחנו שותפים בתוכם, רגישי תרבות.

איריס פלורנטין: בדיוק אמרתי ללייזר שנמצא לידי, הכסף עובר ויוצאים לדרך, וזה היה חלום שחלמנו עליו כבר בשלב הכתיבה.

איריס פלורנטין: מנגנון הפעלה במחוזות וברשויות, קיבלנו אישור להוציא שמונים ושישה תקנים שכבר יצאו לדרך.

איריס פלורנטין: מדובר בעובדים סוציאליים קהילתיים שיתכללו את נושא העבודה הקהילתית ומניעה ברשויות המקומיות.

איריס פלורנטין: התקנים כבר יצאו ובאיוש.

איריס פלורנטין: בהחלט בשורה.

עאידה תומא סלימאן: שמונים ושתיים אמרת, כי כתוב תשעים.

איריס פלורנטין: שמונים ושישה.

איריס פלורנטין: הארבעה תקנים הנותרים זה תקנים מחוזיים, שאנחנו כרגע בתהליך בדיקה לגביהם.

איריס פלורנטין: אנחנו ממשיכים לתקצב בתוך המוקד את העובדים סוציאליים ומוקדנים דוברי שפות, כדי שיהיה אפשר להמשיך לדבר בשפות שם.

איריס פלורנטין: כוננויות, נושא שאושר לאחרונה, הוצאנו את זה לרשויות המקומיות להקצאה.

איריס פלורנטין: מדובר בעובדים סוציאליים ברשויות שצריכים לתת מענה בלילה.

איריס פלורנטין: אז חילקנו את הכוננויות.

איריס פלורנטין: הכשרות, יש לנו מגוון רחב של הכשרות, גם לעובדים הסוציאליים שעושים את העבודה, גם לעובדי השב"ס, גם לבתי המשפט.

איריס פלורנטין: יצאנו לאחרונה להכשרות גם לקאדים וגם לבתי הדין הרבניים, והיד עוד נטוייה.

איריס פלורנטין: אנחנו רוצים להגיע גם לפרקליטויות, סניגוריה ציבורית, כל מי שיש לו איזו שהיא נגיעה בנושא אלימות במשפחה.

איריס פלורנטין: זה קורסים אחרים, מותאמים, בעלי אורכים שונים.

איריס פלורנטין: אנחנו באמת עם מגוון רחב מאוד, גם למשרד הבריאות ולמשרדים נוספים.

איריס פלורנטין: לגבי פיתוח כלים והטמעה, אנחנו מדברים על מודל לאיבחון מסוכנות, שכבר קיים, ממוחשב.

איריס פלורנטין: הוא יהיה חלק מתיק לקוח, שאנחנו מוציאים לרשויות המקומית, שגם הוא יצא לשלב של פיילוט.

איריס פלורנטין: מדובר על מודל עם שלושה חלקים, הוא נמצא בטבלה הזאת בשלושה מקומות.

איריס פלורנטין: אחד זה מדידה, וכבר יצאנו למדידה עם הכלי הזה גם לגבי עו"סי משטרה וגם לגבי העו"סים ברשויות המקומיות.

איריס פלורנטין: יש לנו כבר פיילוט ראשון, כבר בדקנו אותו ונצא להטמעה מלאה.

איריס פלורנטין: באותה מערכת ממוחשבת יש לנו גם את האיבחון מסוכנות, שייצא לכל הארץ, ונמצא בתהליכי הטמעה.

איריס פלורנטין: אני אדייק יותר.

איריס פלורנטין: כלי אחד יש בו שלושה חלקים: תיק לקוח, מדידה ואיבחון מסוכנות.

איריס פלורנטין: כל הדבר הזה כבר ממוחשב וכבר עבר פיילוט מול קבוצה של עובדים, ומוכן ליציאה לדרך.

איריס פלורנטין: לגבי המדידה כבר עשינו מדידה ראשונה, והיא תצא לדרך.

איריס פלורנטין: לגבי כלי לאבחון מסוכנות, אנחנו כבר בהכשרות של העובדים.

איריס פלורנטין: אנחנו רוצים ומעוניינים שהכלי האחיד הזה ייצא לכל מי שעוסק באלימות.

איריס פלורנטין: עשינו פגישה עם לייזר, ועם אנשים נוספים.

איריס פלורנטין: הם מוכנים להיכנס לתוך הכלי הזה.

איריס פלורנטין: כבר ישבנו עם מערכות מידע אצלנו, כדי להכין פגישה עם המשרדים האחרים, לאפשר את היכולת לעבוד עם התיק ולשפוך את המידע למקום אחד.

איריס פלורנטין: כך שאם יושב שוטר או יושב איש בשב"ס, ורוצה לבדוק האם הבנאדם הזה עבר בטיפול במקום אחר, יהיה אפשר להעביר את המידע בין כולנו.

איריס פלורנטין: אנחנו בתהליך עם הדבר הזה.

איריס פלורנטין: בנוסף אנחנו בתהליך מאוד מתקדם,

עאידה תומא סלימאן: זה כולל כלל המשרדים, או רק השב"ס?

איריס פלורנטין: זה כולל כלל המשרדים, אנחנו התחלנו את העבודה עם שב"ס ומשטרה, כי זה החוליה הכי מאסיבית מבחינת הממשקים.

איריס פלורנטין: הממשקים האלה הם היום יום שלנו.

איריס פלורנטין: גם המשרדים האחרים.

איריס פלורנטין: אבל כיוון שמדובר על העברות מידע ועל ענן משותף וכו' שאנחנו בתוכו, ואני יודעת שיש מורכבויות למשטרה, אבל יש נכונות לעשות את זה, אנחנו מתקדמים בתהליך.

איריס פלורנטין: לצד זה אנחנו מתקדמים מאוד עם משרד בט"פ, עם כל הנושא של העברת מידע, לצרכי מחקר ולצרכים מנהליים.

איריס פלורנטין: עד עכשיו דיברתי על צרכי טיפול, להעביר את המידע כדי שאוכל לעשות טיפול טוב יותר ולדעת איפה נפגע אלימות או נפגעת אלימות נמצאים בזמן נתון.

איריס פלורנטין: אנחנו כרגע נמצאים בתהליך עם היחידה בבט"פ ובלמ"ס כדי לקחת את המידע שם, ולשים את המידע, לשאול שאלות מחקריות ולנתח את הנתונים טוב יותר.

איריס פלורנטין: התחלנו את התהליך.

איריס פלורנטין: במקביל לזה אנחנו גם עושים תהליך כזה עם סוג של אגם מידע בתוך משרד הבריאות, באיזה שהוא מחקר ספציפי, על העובדה שיש שם נתונים שמגיעים למיון, וכדי שנוכל לנתח אותם ולהבין שיש אלימות במשפחה.

איריס פלורנטין: כך שאנחנו בתהליכים מתקדמים מאוד של העברות מידע, מה שלא היה בעבר, כדי שנוכל לקבל החלטות, גם ניהוליות וגם מקצועיות.

עאידה תומא סלימאן: אם כבר מדברים על העברות מידע, והזכרת את משרד הבריאות, התהליך שקשור בשינוי חקיקה, בעניין ועדה החוקרת רצח נשים, היה דיון אצלנו, והיו אמורים להכין את הצעת החוק.

עאידה תומא סלימאן: חיקו לתשובות מהמשרדים, זרזנו את התהליך.

עאידה תומא סלימאן: איפה אתם עומדים היום?

איריס פלורנטין: כרגע זה נמצא במצב שאנחנו כבר הגבנו את התגובות שלנו לגבי החוק.

איריס פלורנטין: זה כרגע חזר לזירה של משרד הבריאות, ויש תהליכים של הסכמה על נוסחים.

איריס פלורנטין: אנחנו תלויים בחוק זכויות החולה.

עאידה תומא סלימאן: אנחנו נפנה למשרד הבריאות ונשאל.

עאידה תומא סלימאן: זה היה אמור להתבצע לפני כמעט חודשיים.

איריס פלורנטין: קמפיינים, אנחנו באופן קבוע מוציאים קמפיינים למניעת אלימות.

איריס פלורנטין: כולם מכירים את הקמפיין שהיה לנו עם הזוגות.

איריס פלורנטין: אנחנו עשינו אותו פעם נוספת בשנה הנוכחית.

איריס פלורנטין: בנוסף לזה הוצאנו קמפיינים גם לחברה הערבית וגם לחברה החרדית.

איריס פלורנטין: מוכרחה לומר שיש קפיצה מאוד גדולה בפניות לקווים שלנו, בקווים אחרים, בזמן שאנחנו עושים את הקמפיין.

איריס פלורנטין: אנחנו מקווים שנוכל להיערך להעלות קמפיין נוסף.

איריס פלורנטין: תכנית מניעה חברות וזוגיות, אנחנו כבר הגענו להסכמה עם משרד החינוך על מודל התכנית.

איריס פלורנטין: אנחנו ישבנו ובנינו אותה מחדש, על אף שהתכנית עובדת בשטח.

איריס פלורנטין: אנחנו מעבירים את התכנית להפעלה של משרד החינוך, יודעים את התקציב ואנחנו צריכים להעביר את הכסף למשרד החינוך ולהתקדם.

איריס פלורנטין: זה ממש על השולחן.

עאידה תומא סלימאן: מדובר על שבעה מיליון הפעם?

איריס פלורנטין: כן.

איריס פלורנטין: מדובר על תכנית, מעבר למאה עשרים קבוצות שהיו, לפרוש את זה בכל בתי הספר בכל רחבי הארץ.

עאידה תומא סלימאן: אז זו תוספת של שישה מיליון משנה שעברה.

איריס פלורנטין: נכון.

איריס פלורנטין: הרחבת מרכזים לאלימות, אנחנו בעצם אחד הדברים המאסיביים שעשינו בתכנית בשנים האחרונות זה להבין שאנחנו רוצים לקצר את רשימות ההמתנה ברשויות המקומיות.

איריס פלורנטין: ולכן הוספנו הרבה מאוד תקני כוח אדם, כי שם בעצם נעשית עיקר העבודה.

איריס פלורנטין: זה התחיל מעובדים סוציאליים לטיפול בגברים, לטיפול בילדים ולטיפול באזרחים ותיקים.

איריס פלורנטין: הרחבנו וחילקנו, עד התקופה האחרונה לפני שבועיים היתה ההקצאה האחרונה שהוצאנו.

איריס פלורנטין: ואני רוצה לומר, כשאני מדברת על קיצור המתנות, יש לנו בעצם שני תהליכים של איך אנחנו מעבירים את הכוח אדם, העברנו כוח אדם לעבות.

איריס פלורנטין: אם לפני כשנה הוספנו עוד חמישים ותשע יחידות, כדי שנהיה בפריסה הרבה יותר גדולה ברחבי הארץ, מה שעשינו עכשיו זה לעבות בכל היחידות, הוספנו כוח אדם, זה בתעריפים, אבל זה לא משנה, זה כוח אדם ליחידות כדי להרחיב ולקצר את ההמתנות.

איריס פלורנטין: את הסכום האחרון ממש העברנו לפני כשבועיים.

איריס פלורנטין: כל המקומות שכתוב תוספת פעולות ליחידות זה בעצם הרחבה של פעולות של הדרכה ופעולות נוספות שצריך לעבות ביחידות.

איריס פלורנטין: אנחנו כרגע משנים את התמהיל של התעריף שם, ומחלקים את הכסף בנוסף.

איריס פלורנטין: עו"סי משטרה, יש לנו בשטח לא מעט עו"סי משטרה, גם אצלנו וגם במשרד לבטחון פנים.

איריס פלורנטין: אנחנו עכשיו עושים הקצאה של ארבעים וארבעה תקנים של עו"סי משטרה לרשויות המקומיות.

איריס פלורנטין: הם כרגע בהקצאה, לפי דעתי בשבוע הקרוב זה ייצא.

עאידה תומא סלימאן: כמה עו"סי משטרה, ארבעים וארבעה בנוסף למה שקיים?

איריס פלורנטין: הסך הכל הוא חמישים וארבעה, במסגרת החלטת הממשלה, יש נוספים במשרד לבטחון פנים, ועכשיו אנחנו מחלקים כמות מאוד גדולה לרשויות המקומיות.

עאידה תומא סלימאן: אתם מצליחים לאייש?

עאידה תומא סלימאן: לא רק במשטרה, באופן כללי,

איריס פלורנטין: כל התקנים שאיישנו לפני שנה ושנה וחצי, מאויישים.

איריס פלורנטין: עכשיו הוצאנו הקצאה ענקית לאחרונה.

איריס פלורנטין: אבל זה מאוייש, לגמרי.

איריס פלורנטין: סקר לאומי, אנחנו בתוך תהליך מאוד גדול, יחד עם שיתופים, משרדי ממשלה נוספים, חברה אזרחית.

איריס פלורנטין: כשאנחנו בעצם בונים מדד לאומי לנושא אלימות במשפחה, ולאחר מכן נצא עם סקר לאומי לאלימות במשפחה.

איריס פלורנטין: השלב הראשון נעשה אחרי בניית המדד, ועל ידי חברה שעושה לנו את התשתית, ואוספת לנו סקרים מהעולם, בשיתוף עם הלמ"ס, וכהכנה ליישום של אמנת איסטמבול.

איריס פלורנטין: מרכז חירום והגנה ראשון נמצא בעכו.

איריס פלורנטין: אני מקווה שהשני ייפתח בראשון ממש בחודש הקרוב.

איריס פלורנטין: השלישי בבית שמש.

איריס פלורנטין: אני מאמינה שבחודשים הקרובים אנחנו עם שלושה נהיה פתוחים.

איריס פלורנטין: אני מודה, זה לוקח לנו לא מעט זמן.

איריס פלורנטין: תהליכי העבודה וההקמה ברשויות המקומיות הם יותר איטיים ממה שחשבנו.

איריס פלורנטין: אני מאמינה שבשנה הזאת כולם ייפתחו.

איריס פלורנטין: אני רוצה לומר שהמרכז בעכו הוא הצלחה גדולה, ויש באמת הרבה מאוד פניות.

איריס פלורנטין: הוסטל שיקום האסיר, נפתח הוסטל, יש שניים, הוסטל מפתחות אחד נפתח באמצעות החלטת הממשלה, הוא כבר פתוח, הוא נמצא בכרמיאל.

עאידה תומא סלימאן: כמה אנשים הוא יכול, כמה אסירים משוחררים הוא יכול לקבל?

איריס פלורנטין: הוא יכול להכניס לתוכו בין שנים עשר לחמישה עשר בתוך ההוסטל, אבל לצידו יש גם מרכז יום, כך שאנשים גם מגיעים והכמות יכולה להגיע להרבה יותר.

איריס פלורנטין: סל נלווה לגברים מצטרף לסל נלווה לנשים.

איריס פלורנטין: יש לנו חמישה מיליון שקלים סל נלווה לנשים יוצאות מקלט ונמצאות בקהילה.

איריס פלורנטין: אנחנו מוסיפים עכשיו את השניים וחצי מיליון כדי לעודד גברים להיכנס לתוך טיפול, ואני תיכף אסביר את זה בהמשך, כי יש לנו כמה תהליכים שאנחנו בתוכם, כדי להגיע לגברים ולהביא אותם לטיפול.

איריס פלורנטין: אני יכולה להתחיל, עאידה, עם היוזמה שלך של החוק.

איריס פלורנטין: אנחנו נמצאים בתוך התהליך הזה.

איריס פלורנטין: כרגע הוא בתוך תהליך של שישה מיליון .

איריס פלורנטין: בדיוק אתמול היתה לי הסכמה עם השלטון המקומי, אנחנו כבר בתהליך של עבודה עם השלטון המקומי, והסכמנו שאנחנו נחלק את התקנים במרכזים האיזוריים בתוך השלטון המקומי, כיוון שהתהליך שקיבלנו, מבתי המשפט קיבלנו את רשימת צווי ההגנה בתוך בתי המשפט, הם לא ידעו לחלק לנו את זה לרשויות מקומיות.

איריס פלורנטין: אז אנחנו נצא לדרך עם כעשרה מרכזים ברשויות מקומיות, איזוריים, כמות של עובדים סוציאליים מאבחנים, ונצא לדרך ונעשה את העבודה, ונראה איך זה יתקיים.

איריס פלורנטין: אם נצטרך לתקן את זה, נעשה את זה אחרת.

איריס פלורנטין: אבל יש כבר הסכמה לצאת לדרך.

עאידה תומא סלימאן: אני מחייכת כי תכננתי באיזה שהוא שלב להעלות את הנושא ולשאול איך ההכנות, כי אנחנו בדצמבר אמורים, החוק נכנס לתוקף.

עאידה תומא סלימאן: אני פחדתי שתגיעו ותבקשו דחייה.

עאידה תומא סלימאן: אני שמחה שאתם לא תבקשו דחייה, אני מבינה.

איריס פלורנטין: אנחנו עובדים על זה מאוד אינטנסיבי, יש הסכמה על מודל, לא מובן מאליו, אבל אנחנו שם.

איריס פלורנטין: דירות למורחקים, יש לנו כבר שלוש דירות לגברים מורחקים, הן מתחילות להיות מאוכלסות.

איריס פלורנטין: לא קל לנו לאכלס אותן, לא כל כך אוהבים לצאת מהבית.

איריס פלורנטין: לכן אנחנו הוספנו עכשיו את הסל מענים גמיש.

איריס פלורנטין: פועל כרגע בבאר שבע, ברמת גן, וממש בימים אלו הולך להיפתח בירושלים.

איריס פלורנטין: ואני מקווה שנצליח לאכלס ויבואו לטיפול.

איריס פלורנטין: אני כאן אומרת לכולם, צריך לדעת שיש מרכזים כאלה, ובאמת להפנות.

איריס פלורנטין: מענה לנשים בסיכון גבוה, יש כאן שמי מענים בתוך השורה הזאת.

איריס פלורנטין: מענה אחד הוא מענה שאנחנו מחזיקים אותו כבר כמה שנים.

איריס פלורנטין: אנחנו כל שנה שולחים אישה או שתיים, או אישה נמצאת שם, שבורחת מהארץ ומסתתרת בחו"ל.

איריס פלורנטין: לא פשוט, אנחנו מממנים את זה.

איריס פלורנטין: התווסף השנה דבר נוסף, שיתוף פעולה עם המשרד לבטחון פנים והרשות להגנת עדים, לקחת אישה או שתיים ולסייע לה או בארץ או בחו"ל.

איריס פלורנטין: זה באמת הנשים שהן בסכנה, אנחנו בבנייה מאוד אינטנסיבית של המודל הזה, כדי שנוכל לצאת איתו לדרך.

עאידה תומא סלימאן: מה ההבדל?

איריס פלורנטין: זה מודל עבודה אחר.

איריס פלורנטין: יכול להיות שזה נשים אחרות.

איריס פלורנטין: זו עטיפה אחרת.

אליעזר רוזנבאום: קודם כל זה פיילוט שאנחנו עושים במשותף, זו הגנה על נשים שהן ברמת הסיכון הגבוה ביותר.

אליעזר רוזנבאום: עם רמת בטחון ואבטחה מהגבוהה ביותר.

אליעזר רוזנבאום: כולל קיום שגרת חיים, וכל מה שהיא צריכה.

אליעזר רוזנבאום: אני חושב שאחרי שנסיים את הפיילוט ונראה אם כמובן הצלחנו, אז להרחיב את הדבר הזה.

עאידה תומא סלימאן: זה כאילו התנאים שבדרך כלל נותנים לעדים,

אליעזר רוזנבאום: עם ההתאמות הנדרשות, שצריך לתת לה ולילדיה.

אליעזר רוזנבאום: עם כל הדברים שאנחנו יודעים לעשות אותם.

אליעזר רוזנבאום: העלות השנתית זה שני מיליון שקלים.

אליעזר רוזנבאום: אנחנו נעשה את הפיילוט, ואם נצליח פה כמובן שנהיה מוכנים להרחיב את זה, בצורה משמעותית.

איריס פלורנטין: שני מודלים שאנחנו עכשיו בעיצומה של הבנייה שלהם זה שני מודלים חדשים, הוצאה חוץ ביתית לנשים באלימות.

איריס פלורנטין: אחד זה מודל שהוא ארוך יותר, לעשות מודל שיקומי, עם אפשרות לצאת לתעסוקה.

איריס פלורנטין: אנחנו כרגע בונים משהו ארוך יותר, שיאפשר שיקום ולא רק מקלט, אלא מודל אחר לגמרי.

איריס פלורנטין: והמודל השני, שאנחנו רואים שצריך אותו הוא מודל של להגיע מהתחלה, אנחנו הרבה מאוד פוגשים שנשים מגיעות, ואחרי יום או כמה שעות פשוט עוזבות, כי הן לא מתאימות.

איריס פלורנטין: אז אנחנו רוצים לעשות משהו אחר, שיאפשר את הקליטה ואת ההשתלבות.

איריס פלורנטין: אנחנו ממש בשלבים אחרונים של הבנייה, ונצא למכרז עם זה.

עאידה תומא סלימאן: זה אומר שאתם מקימים שני מקלטים, או שהמודל שאתם בונים יתבצע בתוך המקלטים, לפחות בעניין תעסוקה?

איריס פלורנטין: שני המודלים האלה לא יתקיימו במקלטים.

איריס פלורנטין: זה מודל חדש.

איריס פלורנטין: אנחנו הקמנו שני מקלטים, והם עובדים.

איריס פלורנטין: אנחנו היום עם שישה עשר מקלטים.

איריס פלורנטין: אנחנו הולכים להקים שני מודלים חדשים, שהם לא מקלט.

איריס פלורנטין: הם מודל שיקומי טיפולי אחר, הוא בבנייה, כבר דיברנו עליו בהרבה מאוד סשנים ציבוריים, וזה עלה גם מאוד חזק מהארגונים.

איריס פלורנטין: אנחנו כרגע רוצים להוציא מודלים אחרים, שלא יפעלו בתוך המקלטים.

איריס פלורנטין: זה יהיה לצד המקלטים.

איריס פלורנטין: יכול להיות שהמקלטים יפעילו את זה.

איריס פלורנטין: אני לא יודעת מי יפעיל את זה.

איריס פלורנטין: אבל זה מודלים אחרים.

איריס פלורנטין: אני אסביר.

עאידה תומא סלימאן: אני מבינה מה הרעיון.

עאידה תומא סלימאן: אני לא מבינה למה צריך למיין, מי ישתמש בזה?

עאידה תומא סלימאן: המקלטים ישתמשו במודל הזה?

איריס פלורנטין: כולם.

איריס פלורנטין: אני רוצה להגיד, המקלטים לא משתמשים.

איריס פלורנטין: מי שמשתמש זה הרשויות המקומיות.

איריס פלורנטין: האנשים מגיעים לרשויות המקומיות, ומשם הם מופנים לכל המקומות.

איריס פלורנטין: בין המקומות שהם מופנים הם מופנים למקלטים.

איריס פלורנטין: או לאלומה, או לכל מקום אחר, או לקבוצת תעסוקה.

איריס פלורנטין: אנחנו טוענים שהרבה מאוד נשים יוצאות מהמקלט ולא מצליחות לעמוד על הרגליים.

איריס פלורנטין: אנחנו רוצים בדיוק לגעת בחלק הזה שהן לא מצליחות לעמוד על הרגליים כשהן יוצאות, ולהאריך להן את תקופת השהייה בעוד זמן.

איריס פלורנטין: לתת להן מיומנויות חיים הרבה יותר רחבות, כדי שיוכלו לצאת לעולם עומדות על הרגליים יותר טוב.

איריס פלורנטין: זו התפיסה.

עאידה תומא סלימאן: את מאריכה את השהות שלהן במקלט, איפה שהיו, או שאחרי שיוצאות מהמקלט נכנסות לשלב ב'?

איריס פלורנטין: אני חושבת שהן בתחילת התהליך ילכו למקום אחר.

איריס פלורנטין: אבל בואו נראה איך זה יעבוד.

איריס פלורנטין: זה יכול להיות גם וגם.

איריס פלורנטין: אני חושבת שיש נשים שמוכנות ללכת לתהליך ארוך יותר, של שינוי.

איריס פלורנטין: של שינוי ושיקום.

איריס פלורנטין: והן ייכנסו מהיום הראשון לתוך התהליך.

איריס פלורנטין: יחד עם זה יהיו נשים שנקלטו למקלט, כי זה היה מצב חירום והן נקלטו, ובתוך התהליך ברור שהן לא סיימו את התהליך, והן גם יבואו.

עאידה תומא סלימאן: אני לא במקרה שואלת ומתעקשת לשאול.

עאידה תומא סלימאן: אני רוצה להבין, אלה נשים שלא ימשיכו לשהות, גם במסגרת החדשה הזו, היא לא תהיה מסגרת של שהייה.

איריס פלורנטין: היא תהיה מסגרת של שהייה.

עאידה תומא סלימאן: אז אחרי שהיא משתחררת מהמקלט היא עוברת לעוד מקלט, עם הבדל אחד, שהוא יכול לתת לה את העניין של התעסוקה?

עאידה תומא סלימאן: אז למה לא מטמיעים את זה במקלטים?

איריס פלורנטין: עאידה את קופצת קדימה.

איריס פלורנטין: אני אומרת שגם וגם, ובעיקר לא.

איריס פלורנטין: אני אומרת, כיוון שאנחנו לא מספיקים בתקופה הקצרה במקלט, ועם המשבר שהנשים נמצאות, להעניק את מיומנויות החיים המקסימליות שצריך, לראייה הרבה מאוד נשים מתקשות אחר כך ביציאה החוצה, ואנחנו רוצים בדיוק לגעת במקום שהן לא מצליחות.

איריס פלורנטין: ולכן, אני בעיקר רואה נשים שיגיעו מהיום הראשון לשם, ויקבלו החלטה עם עצמן.

איריס פלורנטין: זאת לא החלטה כל כך פשוטה.

איריס פלורנטין: לצאת מהבית כחצי שנה, ולעבור תהליך של שיקום.

איריס פלורנטין: אני מכירה את זה מעולמות טיפוליים אחרים, זה עובד היטב.

איריס פלורנטין: לצד זה אני לא רוצה לסגור את הדלת לנשים שנכנסו למקלט, ועשו תהליך חלקי, והן צריכות חיזוק של מיומנויות חיים.

איריס פלורנטין: אני אקבל אותן לשם גם.

איריס פלורנטין: אני לא רוצה להגביל את עצמי כרגע.

איריס פלורנטין: ואם משהו אני לא ברורה, אני אשמח להרחיב.

עאידה תומא סלימאן: אני ההרגשה שלי שהמודל עוד לא בנוי, ואני הייתי שמחה לשתף, אני לא יודעת אם אתם משתפים את כלל מנהלות המקלטים בתהליך הזה.

עאידה תומא סלימאן: כי אני יודעת שאצלם נצבר ידע וניסיון עצום בעניין הזה.

עאידה תומא סלימאן: אני יודעת מהעבודה הקודמת שלי, כפי שאת מכירה, שאנחנו כל הזמן חיפשנו איך לעזור לנשים, בשיקום, בתעסוקה, במיומנויות של חיים.

עאידה תומא סלימאן: חלק מהמקלטים עושים את זה.

עאידה תומא סלימאן: דירות המעבר אמורות לעשות את זה.

עאידה תומא סלימאן: אני לא יודעת איפה נופל הפרוייקט הזה, גם מבחינה טיפולית.

עאידה תומא סלימאן: איך ההמשכיות.

איריס פלורנטין: אני אוסיף עוד כמה משפטים.

איריס פלורנטין: קודם כל הוא באמצע תהליך הבנייה שלו.

איריס פלורנטין: הוא מבוסס תהליך מאוד ארוך, של שנה, שהיחידה החוץ ביתית אצלי במשרד יושבת עם מנהלות המקלטים, עם המנכ"ליות ועם עובדים במקלטים, בפגישות קבועות.

איריס פלורנטין: והנושא הזה עלה משם, כמו שהוא גם עלה במקומות אחרים.

איריס פלורנטין: והם יושבים ועושים רפורמה בכל תהליך העבודה בתוך המקלטים.

איריס פלורנטין: זה תהליך שנעשה בשיתוף עם הרבה מאוד אנשים, והמודלים האלה יצאו משם.

איריס פלורנטין: ב נוסף לזה, יש לא מעט גורמים שעובדים היום, שנתנו לנו את הצעות שלהם למודל הזה, וגם את התוכן.

איריס פלורנטין: זה גם עלה בהחלטת ממשלה נוספת שכתבנו, 513, שזה משהו שהוא בתוך תהליך, ומבוסס הרבה מאוד על כתיבה שכבר קיימת.

איריס פלורנטין: אנחנו עובדים עם הרבה אנשים על זה.

איריס פלורנטין: ברגע שזה יהיה מוכן למכרז, אני אראה לך את זה.

איריס פלורנטין: פיילוט עם חברה אזרחית, אנחנו כרגע נמצאים בתהליך של תמיכות מול משרד המשפטים, עם שני מיליון שקלים.

עאידה תומא סלימאן: אחרי הקמת מקלט ארוך טווח יש את הקמת שני מקלטים,

איריס פלורנטין: אלה המקלטים הקיימים.

איריס פלורנטין: אני משלמת עליהם כל שנה, זה עובד.

עאידה תומא סלימאן: מקלטים משלמים כל שנה ממילא.

עאידה תומא סלימאן: למה לא כותבים את כל השישה עשר כאן?

איריס פלורנטין: אני סופרת פה את כל הכסף של החלטת הממשלה.

איריס פלורנטין: מרגע שאני שמה פעולה, זה ממשיך לרוץ, זה לא נגמר.

איריס פלורנטין: זה חייב להיות פה.

עאידה תומא סלימאן: זה אומר שהמאה חמישים וחמש הם לא תוספתיים.

עאידה תומא סלימאן: זה אומר שזה מכסה,

איריס פלורנטין: לא, כי ההחלה על הקמת שני המקלטים באה כתוצאה מהחלטת הממשלה, לחלוטין תוספתי.

איריס פלורנטין: כל מה שפה זה תוספתי.

איריס פלורנטין: אין פה משהו שהוא לא תוספתי.

איריס פלורנטין: אין ברשימה הזאת משהו שבא ממקום אחר.

עאידה תומא סלימאן: ברגע שהמקלט מוקם, ומושקעת בו ההשקעה הראשונה, הוא לא אמור לעבור לגוף התקציב של המשרד שנה אחרי?

איריס פלורנטין: לא, אין דבר כזה.

איריס פלורנטין: כל פעולה שאני עושה במשרד אני צריכה תקציב עבורה.

איריס פלורנטין: אם התקציב שקיבלתי הוא מהחלטת ממשלה,

עאידה תומא סלימאן: ברור לי, אני יודעת שכל פעולה שאת עושה את צריכה לה תקציב.

עאידה תומא סלימאן: אני מדברת על תקציב תוספתי ואני מדברת על תקציב שנכנס לגוף התקציב של המשרד.

עאידה תומא סלימאן: אני מבינה, אם מקימים פרוייקט שהוא רב-שנתי, שהוא ימשיך לפעול, אז יש את הכסף התוספתי הראשון שמשקיעים בו, ואז כשמחשבים את התקציב של השנה הבאה, מכניסים אותו לתקציב של המשרד.

עאידה תומא סלימאן: אחרת, כל פרוייקט עלול להיסגר בשנה שאחריה אם לא מקבלים את התקציב.

איריס פלורנטין: הוא לא נסגר, מכיוון שכשפרוייקט מסכימים עליו, ותקצבנו אותו, הכסף הזה נשאר לי בבסיס.

איריס פלורנטין: לכן הוא נשאר.

איריס פלורנטין: כסף נספר לי פעם אחת.

עאידה תומא סלימאן: הוא נשאר בבסיס התוספתי, לא בבסיס של המשרד.

איריס פלורנטין: לא, כי זה לא תוספת.

איריס פלורנטין: זה בבסיס.

איריס פלורנטין: הכסף שאני מסתכלת פה, הוא כסף של המשרד כבר.

אסף דוברוביצר: יש להפריד בין המקלטים הקיימים לפני התכנית, לבין תוספת המקלטים של התכנית.

עאידה תומא סלימאן: אני הבנתי את זה.

עאידה תומא סלימאן: אני רוצה להבין, סך הכל כל התקציבים שבשני הדפים האלה, כמה הם?

איריס פלורנטין: מאה חמישים וחמישה מיליון שקלים.

עאידה תומא סלימאן: למה מאה חמישים וחמישה, אתם קיבלתם תקציבים לפני, ב-2019, ב-2020.

עאידה תומא סלימאן: למה לא הוספתם אותם?

עאידה תומא סלימאן: כל פרוייקט שאתם מתחילים אותו בתכנית נשאר פה על הנייר, אז היה צריך להוסיף את זה, הכל.

עאידה תומא סלימאן: אני הולכת לפי ההיגיון שאת הסברת לי.

איריס פלורנטין: תראי, קודם כל אני סופרת כל שנה מחדש.

איריס פלורנטין: את בעצם אומרת לי למה לא לקחת כל ספירה של כל שנה ואספת את הכסף של אותה שנה ועשית מצטבר.

איריס פלורנטין: זה מה שאת אומרת?

עאידה תומא סלימאן: לא, אני לא ביקשתי שתעשו את זה.

עאידה תומא סלימאן: אבל אם את אומרת לי שהכנסת פה משהו שהיה בשנה שעברה, כי ההיגיון אומר שמה שאת פותחת נכנס לבסיס של התקציב, אז כל מה שנעשה לפני, אמור להיכנס לבסיס של התקציב.

עאידה תומא סלימאן: המאה חמישים וחמש הם תקציב של 2021 ו-2022?

איריס פלורנטין: של 2022.

עאידה תומא סלימאן: אז למה הכנסנו פה משהו שהוקם ב-2021?

איריס פלורנטין: זה מתמשך, אני מחזיקה את זה עכשיו.

איריס פלורנטין: כי שהתחילה 2022 אני צריכה לשלם למקלטים.

עאידה תומא סלימאן: בשבילי מה שהוקם הוקם, ובשנה שאחרי אם הוא פרוייקט מתמשך היה אמור להיכנס לגוף התקציב של המשרד.

עאידה תומא סלימאן: לא לקחת מהכסף הנוסף שניתן לתכנית.

עאידה תומא סלימאן: זה מה שאני מבינה.

עאידה תומא סלימאן: עכשיו התקנים, כל הזמן, ואחרי שייגמרו המאה חמישים וחמש, בשנה הבאה, מה תעשו?

עאידה תומא סלימאן: איך ישלמו?

איריס פלורנטין: ניקח עוד פעם את המאה חמישים וחמש, ואם יהיה עוד כסף עוד, והוא מושקע בפעולות הקיימות.

עאידה תומא סלימאן: אז זה ייכנס לגוף התקציב, המאה חמישים וחמש.

עאידה תומא סלימאן: ותבקשו תוספתי.

איריס פלורנטין: נכון.

איריס פלורנטין: בעצם יש המון פיילוטים בחוץ, אנחנו רוצים, כדי לגוון ולחדש, לקבל הצעות של פיילוטים מבחוץ, ולממן אותם בהתחלה.

איריס פלורנטין: אנחנו יצאנו למבחן תמיכות שהוא מאוד מתקדם, הוא ייצא בחודשים הקרובים.

איריס פלורנטין: עם אפשרות להציע כעשרה פיילוטים לחברה האזרחית.

איריס פלורנטין: ואם הפיילוטים יהיו מוצלחים אנחנו נוכל אחר כך לאמץ אותם לתוך העבודה הקבועה.

איריס פלורנטין: גיוס גברים לטיפול, זה החוק שלך עאידה, כבר דיברנו על זה.

איריס פלורנטין: תכנית לגברים, זו תכנית בשלבים מאוד מתקדמים.

איריס פלורנטין: אני מאמינה שהיא תהיה הפלטפורמה לתת מענה רחב יותר לגברים, מכיוון שהחוק מזמין, או קובע שגברים יגיעו לאיבחון, אנחנו בונים מודל עבודה כרגע שיישב ברשויות המקומיות, אנחנו בשלב מאוד מתקדם של פיילוט, להביא את הגברים לטיפול, לגייס אותם כבר בשלבים מוקדמים יותר, ולעשות את העבודה עם קאדר הרבה יותר רחב של אנשי מקצוע, ומערכת שמודדת ואוספת ומכשירה את האנשים.

איריס פלורנטין: אנחנו עושים את זה בשותפות עם אשלים.

איריס פלורנטין: שלושת הסעיפים הבאים, אנחנו תיגברנו ומתגברים את כל הנושא של פגיעות מיניות במשפחה.

עאידה תומא סלימאן: למה כתוב ממתין לפטור מהאוצר, התכניות מהגברים?

איריס פלורנטין: כי זה הסטטוס.

איריס פלורנטין: אנחנו הגשנו את זה לאוצר, כדי שאני אוכל לתת פעולה לגוף אחר בחוץ אני עוברת ועדת מכרזים.

איריס פלורנטין: זה עבר ועדת מכרזים במשרד, וכרגע בחשב הכללי הם רוצים שנדייק להם שם משהו בכתיבה, כדי שיאשרו את זה, כדי שנוכל לאשר אישור פורמלי לצאת לדרך.

עאידה תומא סלימאן: כלומר התכניות האלה לא יבוצעו בתוך הלשכות?

עאידה תומא סלימאן: לא הלשכות יעשו אותן?

איריס פלורנטין: הלשכות יעשו אותן.

איריס פלורנטין: את המודל שאנחנו כבר חצי שנה בונים יחד עם אשלים, ועם אנשים בלשכות, הם יפעלו בתוך הלשכות.

איריס פלורנטין: מכיוון שאת הכוח אדם אני אקצה ללשכות.

איריס פלורנטין: אבל את מודל העבודה, את המערכת ממוחשבת, וצורת העבודה ותפיסת העולם אנחנו כבר בונים חצי שנה עם אשלים.

איריס פלורנטין: אנחנו כבר עושים את זה.

איריס פלורנטין: המודל יפעל בלשכות.

עאידה תומא סלימאן: אז בעצם הפטור הוא בעניין העבודה עם אשלים?

איריס פלורנטין: כן.

עאידה תומא סלימאן: אבל זה לא העשרים מיליון.

איריס פלורנטין: זה העשרים מיליון.

עאידה תומא סלימאן: אז זה לא על הביצוע, זה רק על התכנון, וההקמה.

איריס פלורנטין: זה הביצוע.

איריס פלורנטין: הביצוע וההקמה זה מעט מאוד כסף.

איריס פלורנטין: זה ארבעה מיליון.

איריס פלורנטין: כל התכנון הוא ארבעה מיליון, כולל מערכת ממוחשבת והכשרות והכל.

איריס פלורנטין: רוב הכסף הוא לעובדים.

איריס פלורנטין: שלושת הסעיפים הבאים הם פעולות נוספות שנעשות במשרד.

איריס פלורנטין: אחד בנושא תקיפה מינית במשפחה, שתיים בנושא אובדן ושכול.

איריס פלורנטין: ביקשו מאתנו, הגיעו משפחות שהיה להן רצח בתוך המשפחה, נרצחו נשים, וביקשו שאנחנו נתגבר את הנושא הזה וניתן טיפול הרבה יותר ארוך.

איריס פלורנטין: הוספנו כסף כדי לעשות את הפעולה הזאת.

איריס פלורנטין: כאן יש לנו בתוך תהליך, מיזם חדש בנושא טיפול בילדים עדים לאלימות.

איריס פלורנטין: להכניס צורת עבודה חדשה לתוך המרכזים הקיימים, כדי שכל מרכז שמטפל בילדים ---

עאידה תומא סלימאן: מה זה הנהלת בתי המשפט?

איריס פלורנטין: אנחנו העברנו תקציב להנהלת בתי המשפט כדי לעשות תוכנה שמחברת ומאפשרת מידע בין המשטרה, בתי המשפט, הצבא ומשרד הפנים ובהמשך איתנו.

איריס פלורנטין: יש פעולה שכבר מתמשכת ותאפשר ממשקים בנושא צווי הגנה.

איריס פלורנטין: יש צוות בראשותו של משרד המשפטים, שעושה את הפעולה, ואנחנו בתוך זה.

עאידה תומא סלימאן: אז סוף סוף אולי נתחיל לקבל דיווח על צווי ההגנה ופילוח וכו', לא יגידו לי אי אפשר לספור בעיה.

עאידה תומא סלימאן: יופי.

איריס פלורנטין: מיזם לטיפול בילדים, אנחנו רוצים ללמד את כל אנשי המקצוע, בכל היחידות שמטפלות בילדים גם לטפל באלימות.

איריס פלורנטין: זה מיזם שאנחנו עושים עם שתי קרנות.

איריס פלורנטין: המיזם כתוב, אנחנו בתהליך של הסדרה שלו מכרזית.

איריס פלורנטין: תעסוקת נשים במעגל ההיי-טק, מיזם משותף עם גוגל, קרן רש"י ושלנו.

איריס פלורנטין: זה הסכום רק שלנו, זה מיזם שהוא כמעט שני מיליון שקלים, שלושה שותפים, עשרים וחמש נשים כבר בתוך התהליך, יהיו שבעים וחמש נשים.

עאידה תומא סלימאן: איך מגיעות הנשים לתהליך?

איריס פלורנטין: דרך היחידות שלנו ברשויות המקומיות, זו חבורה מדהימה של נשים.

איריס פלורנטין: הן באמצע הקורס כבר.

איריס פלורנטין: הן עושות את הקורס בגוגל, אם את רוצה אני אשמח לקחת אותך לראות אותן.

איריס פלורנטין: הן נשים באלימות, והן לומדות מדעי המחשב כרגע.

איריס פלורנטין: זה פשוט מיזם מקסים, עם גוגל וקרן רש"י.

איריס פלורנטין: טיפול בנשים עם אלימות בקהילה, אנחנו עשינו מיזם עם קרן, כמו מיזם שנעשה באמצעות חוק לסיוע לנשים יוצאות מקלט, עשרת אלפים שקל לכל אישה וטיפול.

איריס פלורנטין: אנחנו עשינו מיזם כזה לנשים שהן לא יוצאות מקלט, ועכשיו אנחנו מכניסים את זה וממשיכים אותו לחמישים נשים נוספות.

איריס פלורנטין: יש לנו מיזם שהוא, אני מקווה שייצא לדרך בתקופה הקרובה, לתת את הנושא של הסברה ומניעה ליועצות מעמד האישה.

איריס פלורנטין: כרגע בתהליך מאוד מתקדם עם זה, מקווה שזה ייצא לדרך בתקופה הקרובה.

איריס פלורנטין: מערכת מדידה, כפי שאמרתי קודם לכן, כבר אמרתי, ועוד מיזם נוסף שאנחנו בתוכו מאוד עמוק, היא מערכת של פיתוח כלים דיגיטליים.

איריס פלורנטין: יש לנו מכרז שכבר עבר, יש לנו מספר ספקים, אנחנו רוצים לסגור איתם בעצם לאיתור נשים בשלבים שונים של מסוכנות.

איריס פלורנטין: אתם מכירים את זה מתוך הפרסומים של פורום מיכל סלה.

איריס פלורנטין: אנחנו כבר בתהליך מאוד מתקדם לסגור עם כמה ספקים, בשבוע שעבר היתה לנו ישיבה עם המשטרה, כמעט בכל הפטנטים האלה צריך שהמשטרה, חשבנו לפחות שצריך שהמשטרה תענה במוקד שלה, ומתברר שאפשר לחבר את זה למוקדים אזרחיים, אז אנחנו הולכים עם המשטרה להכיר את המוקדים האזרחיים, ולצאת לדרך עם המיזמים האלה.

עאידה תומא סלימאן: איזה מוקדים אזרחיים?

איריס פלורנטין: אם יש סיכה שהאישה שמה עליה, וכשיש אלימות הוא מתחיל לרטוט, ואנחנו צריכים שדר למישהו שיבוא להציל אותה, חשבנו שזה המשטרה, אבל מתברר שכנראה לא, מחברים אותנו כרגע לגופים אזרחיים, שידעו לבוא, ולבוא בזמן אמת.

עאידה תומא סלימאן: השאלה שלי היתה איזה גופים אזרחיים?

איריס פלורנטין: יש לי סיור אצלם בתקופה הקרובה, אני לא יודעת להגיד לך את השמות שלהם.

אליעזר רוזנבאום: למשל פורום מיכל סלה יש להם שני פרוייקטים, אחד של הכלבים ואחד של המאבטחים.

אליעזר רוזנבאום: מאבטחים יש מוקד,

עאידה תומא סלימאן: אז כלומר זה מאבטחים שעובדים בחברות אבטחה?

אליעזר רוזנבאום: יש להם מוקד שיודע להעביר להם הודעות, ולנייד אותם לאירועים.

עאידה תומא סלימאן: להגיד לכם את האמת, אני לא יודעת.

עאידה תומא סלימאן: המאבטחים האלה, שהעבודה שלהם אבטחה, אמורים עכשיו להגיב למצבים שבהם אישה נמצאת בסיכון?

אליעזר רוזנבאום: לא, זה מאבטחים שמיועדים להגן על אנשים.

אליעזר רוזנבאום: זה לא סתם מאבטחים ששומרים בבית ספר, או מתקן, שהוא עכשיו עוזב ורץ לשם.

אליעזר רוזנבאום: זה לא זה.

אליעזר רוזנבאום: זה מאבטחים שיהיו מיועדים.

אליעזר רוזנבאום: זה פיילוט.

עאידה תומא סלימאן: כלומר אתם תכשירו אותם?

עאידה תומא סלימאן: מישהו יכשיר אותם לזה?

אליעזר רוזנבאום: כן, למשל פורום מיכל סלה הם התחילו בפיילוט, ביוזמה שלהם, אנחנו כרגע בתהליך.

עאידה תומא סלימאן: בכמה מקומות הם יהיו?

איריס פלורנטין: אנחנו ממש בהתחלה.

אליעזר רוזנבאום: אנחנו בראשיתו של תהליך.

אליעזר רוזנבאום: גם בנושא הכלבים וגם בנושא המאבטחים.

עאידה תומא סלימאן: יש לי הרבה שאלות שהן יותר מקצועיות מאשר בענייני תקציב במקרים כאלה.

עאידה תומא סלימאן: במקרים כאלה מאבטחים שאין להם שום סמכות של אכיפה משפטית על אדם שמשתמש באלימות, איך בדיוק זה ילך?

עאידה תומא סלימאן: איך אתם מתכננים את זה?

עאידה תומא סלימאן: למה מוציאים את העניין של הגנה על האזרחיות לידיים אזרחיות, במקום לידיים של המשטרה, במקום לחזק?

עאידה תומא סלימאן: יש לי המון המון שאלות, שהן שאלות עקרוניות, מקצועיות.

עאידה תומא סלימאן: יותר מאשר עניין של תקציב.

עאידה תומא סלימאן: עם כל הכבוד לכל פיילוט שחברה אזרחית רוצה להשתמש בו.

עאידה תומא סלימאן: למה זה צריך להיות על חשבון דברים שהם בחוק, באחריות, ובסמכות המדינה, בהגנה על האזרחים?

עאידה תומא סלימאן: למה קבלני משנה גם עכשיו בבטחון נשים?

עאידה תומא סלימאן: יש לי בעיה עם זה.

איריס פלורנטין: אני גם רוצה להגיד עוד מילה, קודם כל התחלנו תהליך עבודה.

איריס פלורנטין: אנחנו רוצים לאפשר כלים שמאותתים על סכנה.

איריס פלורנטין: כלים שמאותתים על סכנה, על אף שכבר יש לנו הצעות, אין להן תוקף בלי שיש למי לפנות.

איריס פלורנטין: אנחנו ממש בהתחלה.

איריס פלורנטין: יש לנו פגישה עם מי שאחראי במשטרה, ואנחנו יוצאים איתו לסיור להכיר את המענים שיש.

איריס פלורנטין: אחרת לא יהיה תוקף לכלים הדיגיטליים האלה.

איריס פלורנטין: אז זה ממש בהתחלה.

איריס פלורנטין: ואני אשמח לעדכן.

עאידה תומא סלימאן: כן, אבל זו תכנית שהמדינה תממן שהיא בעקרון אי-שיוויונית.

עאידה תומא סלימאן: למה, כי יש הרבה רשויות שאין להן שום מערך אזרחי כזה, יש הרבה ערים, ובמיוחד ערים ערביות, שאין מערך כזה.

עאידה תומא סלימאן: ואתם לא תלכו ותבנו.

עאידה תומא סלימאן: אז השירות הזה יהיה מוקצה לאוכלוסייה מסויימת, שנמצאת במקום שיש בו את התשתית הזו, שאפשר להשתמש בה, בנוסף לשאלות שהעליתי בעניינים המהותיים, החוקיים.

איריס פלורנטין: אני חושבת שדי כיסינו את הכל.

עאידה תומא סלימאן: אני רוצה לשאול, בהחלטת הממשלה היה סעיף מאוד ברור על שליש מהתקציב שיוקדש לאוכלוסייה הערבית.

עאידה תומא סלימאן: אני גם ביקשתי באוגוסט שנה שעברה את הפילוח להבין כמה מהתקציב הזה מוקצה לאוכלוסייה הערבית, כולל תקנים.

עאידה תומא סלימאן: סעיפים, כולם.

עאידה תומא סלימאן: מה מתוך זה לאוכלוסייה הערבית.

עאידה תומא סלימאן: האם החלטת הממשלה בסעיף הזה שמדבר על שלושים אחוז מתבצעת.

איריס פלורנטין: זה מתבצע.

איריס פלורנטין: התשובה היא כן.

איריס פלורנטין: אני יכולה גם להקריא לך את הפילוחים מפה.

איריס פלורנטין: בוודאי שכן.

איריס פלורנטין: אנחנו ענינו לכנסת עכשיו, אבל אני יכולה גם להקריא לך קודם כל.

איריס פלורנטין: קודם כל יש חמישים ותשע, אם יש לנו מאה ששים ותשע יחידות ברשויות המקומיות, חמישים ותשע זה חברה ערבית.

איריס פלורנטין: חוץ מזה יש לנו עוד שבע ערים מעורבות.

איריס פלורנטין: יש לנו חמישה עשר עו"ס משטרה.

עאידה תומא סלימאן: תמיד מביאים לי ברגע האחרון, לא אוכל לעבור על המסמך עכשיו ולשאול את השאלות.

עאידה תומא סלימאן: אני רוצה לעבור על זה ולבדוק אם אכן שלושים ושלושה אחוז מהתקציב כן מוקצה, לפי החלטת ממשלה.

עאידה תומא סלימאן: במיוחד כשהצרכים הם מאוד גדולים.

עאידה תומא סלימאן: אז אני אשמח לקבל העתק.

עאידה תומא סלימאן: תודה איריס.

אליעזר רוזנבאום: אני יכול לתת כמה נתונים מרכזיים, אם זה מעניין כאן את הפורום.

אליעזר רוזנבאום: אם לא אז אני אפרט את הפעולות שאנחנו עושים.

אליעזר רוזנבאום: היקף הנשים המאויימות בחודש הוא כאלף ארבע מאות.

אליעזר רוזנבאום: נושא של מספר שפוטים במדינת ישראל בגין אלימות שהשתחררו בשנת 2021 עמד על אלף שבע מאות ושתיים.

עאידה תומא סלימאן: כמה מתוכם שחרור מינהלי?

אליעזר רוזנבאום: אין לי פה את הנתון, אבל אני יכול להשלים את זה.

עאידה תומא סלימאן: אני בטוחה מעל אלף מאה.

עאידה תומא סלימאן: בשנה שעברה, בשבעה חודשים שוחררו שמונה מאות ומשהו.

עאידה תומא סלימאן: לפי אחת השאילתות שהגשתי.

עאידה תומא סלימאן: ולצערי הרב ההחרגה שנעשתה בחוק דחו אותה עד יוני.

עאידה תומא סלימאן: או עד אפריל, אם אני לא טועה.

אליעזר רוזנבאום: שחרור מינהלי הוא חל על כולם, הוא לא חל על אוכלוסיה מסויימת.

עאידה תומא סלימאן: לא, אנחנו ביקשנו, ונלחמנו, ונאבקנו, הוצאנו, בהתחלה החרגנו את אלה שיושבים על אלימות מינית, ועכשיו גם, לא החרגנו, לא החרגה טוטאלית אלא צריך לעבור ועדה.

עאידה תומא סלימאן: אבל מקודם שחררו ככה, על ימין ועל שמאל.

אליעזר רוזנבאום: תחלופה גבוהה של אסירי אלמ"ב בבתי הסוהר, שישים ושישה אחוז מאסירי אלמ"ב ששוחררו ריצו מעשר של עד שנה, מתוך אלף שמונה מאות.

אליעזר רוזנבאום: בין השנים 2016-2021 נרצחו בישראל שבעים ושתיים נשים.

אליעזר רוזנבאום: לצערי שלושים ושישה אחוז, חמישים וחמש נשים נרצחו על ידי בן זוגן, ועשרים ושבעה אחוז על ידי קרוב משפחה.

אליעזר רוזנבאום: ב-2021 מספר צווי ההגנה שהוצאו עמד על ארבעת אלפים חמש מאות, מתוך עשרת אלפים בקשות.

אליעזר רוזנבאום: שמונה מאות חמישים ושלושה הפרו את הצו, כתשעה עשר אחוז.

אליעזר רוזנבאום: אחוז אסירי אלמ"פ שחוזרים למאסר נמוך מעט לעומת שאר האסירים הפליליים.

אליעזר רוזנבאום: לא בפער גדול, זה שלושים ושמונה נקודה אחד אחוז מול שלושים ותשע נקודה ארבע.

עאידה תומא סלימאן: אז למה מציינים את זה אפילו.

עאידה תומא סלימאן: זה מטעה.

עאידה תומא סלימאן: אפשר לחשוב שבאמת הם לא חוזרים על זה.

עאידה תומא סלימאן: זה אחד אחוז, או חלקיות, מאית מהאחוז, אי אפשר להגיד שהם פחות.

עאידה תומא סלימאן: זה מטעה.

אליעזר רוזנבאום: ב-2021 היתה ירידה של שישה אחוז במספר הפרות של צוי הרחקה לעומת 2020.

עאידה תומא סלימאן: בעניין התכנית.

אליעזר רוזנבאום: ראשית, אני אגע בדברים שהמרכזים שאנחנו עושים אותם.

עאידה תומא סלימאן: בשנה שעברה אתם קיבלתם תיקצוב מהמטה שלושה מיליון, נכון?

אליעזר רוזנבאום: אנחנו עומדים היום על אחד עשר, אחד עשר ומשהו מיליון שקל, מתוך המאה חמישים וחמישה מיליון.

אליעזר רוזנבאום: הובטח לנו שבשנה הבאה יגדל המספר.

אליעזר רוזנבאום: אני חושב שאנחנו צריכים להיות באחוזים גבוהים יותר מתוך המאה חמישים וחמישה מיליון.

אליעזר רוזנבאום: יש גם הבטחה של שר האוצר, לפחות בוועדת השרים לכלכלה, שב-2023 התכנית הלאומית תגדל בעוד חמישים מיליון.

אליעזר רוזנבאום: אני מזכיר לכולם, חמש שנתי, בסוף השנה החמישית.

עאידה תומא סלימאן: כלומר הם יבצעו את ההחלטה שהיתה אמורה להתקיים מ-2019, כל שנה להקצות חמישים מיליון.

עאידה תומא סלימאן: כי בסופו של דבר המאה חמישים וחמש, איך שהבנתי, יתחזקו את מה שהקמתם, והחמישים הנוספים זה מה שהיה, אם יקרה, אז בשנה החמישית הממשלה תבצע את ההחלטה שלה.

אליעזר רוזנבאום: ב-2024 נגיע לסיום של תכנית החומש.

אליעזר רוזנבאום: באיחור של כמה שנים.

אליעזר רוזנבאום: אבל אני חושב שבסך הכל, אם אנחנו רואים את ההיקפים, גם של התקציב, אבל בעיקר של הפעילות, אני חושב שיש בהחלט התקדמות משמעותית.

אליעזר רוזנבאום: בכל אופן מבחינת שירות בתי הסוהר אנחנו מקדמים פיתוח, מבצעים פיתוח והכשרות לשב"ס בנושא גברים אלימים, אין את המגבלה של ריצוי עונש לתקופה קצרה.

אליעזר רוזנבאום: עוד פעם, מי שעצור לשלושה חודשים לא, אבל כל מי שעצור מחצי שנה ומעלה נכנס לתכנית טיפולית, במסגרת שירות בתי הסוהר.

אליעזר רוזנבאום: וזה הכשרות והדרכות עבור צוותי טיפול במחלקות בהן אחוז המטופלים בחברה הערבית הוא משמעותי.

אליעזר רוזנבאום: משרד הרווחה במסגרת התקציב הקצה שני רפרנטים, שני עו"סים, על מנת לטפל באותם בתי סוהר שכמות הכלואים שם היא גדולה.

אליעזר רוזנבאום: זה הנושא של הכשרות לגורמי המקצוע בשב"ס שמטפלים באסירי אלמ"פ.

אליעזר רוזנבאום: לגבי הנושא של שני מרכזי החירום וההגנה, הצבנו שם חוקרי אלמ"פ במרכזי ההגנה.

עאידה תומא סלימאן: יש מרכז אחד בינתיים, ופגשתי את שני החוקים שלכם.

עאידה תומא סלימאן: חוקרת וחוקר.

אליעזר רוזנבאום: אנחנו מתוכננים.

אליעזר רוזנבאום: אנחנו מתוקצבים, ככל שיפתחו את המרכזים הנוספים, אנחנו נציב שם את החוקרים.

אליעזר רוזנבאום: אני חושב שזה נכון, גם מבחינת הזמינות.

עאידה תומא סלימאן: אני מקווה שבעוד שלושה חודשים, כמו שאמרה איריס.

אליעזר רוזנבאום: לגבי הנושא של מחלקי המשפחה, מעבר לשישה עשר מחלקי משפחה שיתייחסו כאן יפעת ודנה, אני חושב שהמודל של מחלקי משפחה הוא מוכיח את עצמו, כשבמחלק הזה מרוכזים כל הגורמים שעוסקים בתא המשפחתי, והכוונה שלנו להקים עוד אחד עשר השנה, עוד אחד עשר מחלקי משפחה.

אליעזר רוזנבאום: כפי שאיריס אמרה אנחנו נחתום עוד השבוע, כשהכוונה היא להקים את זה בתחנות של חדרה, קרית מלאכי, קרית גת, לב הבירה, מודיעין עלית, שועפט, העיירות רהט, נצרת, עכו וכפר קאסם.

אליעזר רוזנבאום: להקים את המחלקים החדשים, תוך הקצאה של עשרים ושלושה חוקרים רגישי תרבות.

עאידה תומא סלימאן: אני מבינה רגישי תרבות זאת אומרת שיהודים שיטפלו בערבים?

אליעזר רוזנבאום: לא.

אליעזר רוזנבאום: ערבים שיטפלו בערבים.

עאידה תומא סלימאן: חשבתי שערבים יטפלו ביהודים.

עאידה תומא סלימאן: אז למה רגישי תרבות?

עאידה תומא סלימאן: מה זה רגישי תרבות?

עאידה תומא סלימאן: הם באים מהתרבות.

עאידה תומא סלימאן: אז להגיד חוקרים ערבים.

עאידה תומא סלימאן: חוקרים וחוקרות ערביות.

עאידה תומא סלימאן: כדי שאני אבין.

עאידה תומא סלימאן: כי אני יודעת איך זה.

עאידה תומא סלימאן: בדרך כלל אומרים יש לנו דוברי שפה.

עאידה תומא סלימאן: אז עכשיו שינו את זה מדוברי שפה, כי כל הזמן ביקרנו את זה ואמרנו אנחנו לא צריכים מישהו שיודע להגיד כמה משפטים בערבית, אלא צריכים מישהו מתוך החברה.

עאידה תומא סלימאן: שינינו את זה לרגישי תרבות.

עאידה תומא סלימאן: ועכשיו אולי נקבל יהודים שעברו איזה קורס תרבות ערבית.

איריס פלורנטין: אבל זה לא רק ערבים, זה גם חרדים, זה גם יוצאי אתיופיה.

עאידה תומא סלימאן: בסדר, אז גם חרדים.

יפעת חסון: הכוונה היא למחלקים שהם יהיו באיזורים עם דגש רגישי תרבות, כמו שאמר אליעזר.

יפעת חסון: עיקר הדגש היה על אוכלוסיה באמת ערבית, אבל גם חרדית.

יפעת חסון: שם יוקמו המחלקים הנוספים.

יפעת חסון: זאת הכוונה.

עאידה תומא סלימאן: אז אולי תתחילו להגיד חוקרים מאותה קהילה.

אליעזר רוזנבאום: זו הכוונה.

אליעזר רוזנבאום: ככל שאנחנו מצליחים.

עאידה תומא סלימאן: אני יודעת, כי השמות האלה שניתנים, אני יודעת איך מתחתם נכנסים כל מיני דברים.

עאידה תומא סלימאן: כמו למשל אני הולכת לקו 105, ואני לא מוצאת שם אף אחד או אחת ערבי.

עאידה תומא סלימאן: בקו.

עאידה תומא סלימאן: אין.

עאידה תומא סלימאן: אין ערבים, בכל הקו הארצי הזה.

עאידה תומא סלימאן: אבל יש כאלה, אחת שלמדה קורס ערבית.

עאידה תומא סלימאן: אז אני חושבת שכדאי מאוד להדגיש את זה.

עאידה תומא סלימאן: להגיד אנחנו רוצים חוקרים וחוקרות מאותה קהילה.

עאידה תומא סלימאן: לא רגישים.

אליעזר רוזנבאום: ככל שזה מתאפשר.

אליעזר רוזנבאום: יש גם אולפן לערבית במשטרה, אולפן לכל דבר.

אליעזר רוזנבאום: עוד פעם, זה לא מישהו שנולד עם זה, אבל זה בהחלט האולפן אני חושב שהוא ברמה גבוהה.

אליעזר רוזנבאום: וככל שיש לנו פערים, אז אנחנו מגשרים באמצעות הכשרה.

אליעזר רוזנבאום: עדיף שיהיה מישהו שדובר את השפה והוכשר מאשר שלא יהיה כלום.

אליעזר רוזנבאום: אני מקווה שאת מסכימה אתנו בנושא הזה.

אליעזר רוזנבאום: הפרוייקט עם הרשות להגנת עדים, אני מקווה שנצליח בו, והוא יהיה בשורה.

עאידה תומא סלימאן: אתם בזמנו כבר ב-2017 התחלתם לדבר על זה.

עאידה תומא סלימאן: כמעט ארבע שנים זה עדיין פיילוט?

אליעזר רוזנבאום: עניין של משאבים.

אליעזר רוזנבאום: לא התקדם בגלל תקציב.

אליעזר רוזנבאום: אנחנו מסוכמים עם משרד הרווחה, ככל שנצליח, לא נצטרך לחכות לתקופה.

אליעזר רוזנבאום: נראה חצי שנה, נגיע לסיכום, כדי להרחיב.

עאידה תומא סלימאן: עוד לא הגעתם לסיכום?

עאידה תומא סלימאן: מ-2017 אני שומעת שיש פיילוט.

עאידה תומא סלימאן: עכשיו אני שומעת שלא היה תקציב.

עאידה תומא סלימאן: אני רוצה להיות בטוחה.

אליעזר רוזנבאום: אנחנו רוצים להרחיב.

אליעזר רוזנבאום: ברגע שנרוץ עם התכנית מספר חודשים ונראה שאין לנו איזה שהם קשיים, כי בסוף צריך לראות שאותה אישה עם ילדיה משתפת פעולה.

אליעזר רוזנבאום: זה תהליך שאותה אישה, זה לא יהיה לה קל.

אליעזר רוזנבאום: מצד אחד אנחנו נגן, מצד שני רוצים לתת לה שגרת חיים טובה ואיכותית ככל שמתאפשר.

אליעזר רוזנבאום: מצד שני יש גם מגבלות.

אליעזר רוזנבאום: היא צריכה לשתף פעולה.

עאידה תומא סלימאן: אני יודעת.

עאידה תומא סלימאן: היו לכם ארבע שנים לבדוק.

אליעזר רוזנבאום: לגבי הנושא של הרשות לבטחון קהילתי, בסוף 2021 חזרה אלינו ממשרד הקודם.

אליעזר רוזנבאום: אז יש לנו חמישה עשר עובדים סוציאליים בחברה הערבית.

אליעזר רוזנבאום: חמישה נוספים שאנחנו מתכוונים, אנחנו נגייס באמצעות העיר טבריה, והיא תהיה אחראית על בוענה, מוג'ידת, על חמאם, על כפר קרע, מרר ועילבון.

אליעזר רוזנבאום: כפר קאסם, גלג'וליה וכפר ברע, מעלות תרשיחה עבור התחנות חורפיש, ינוח, ג'ת, קסרה, סמיע, מעיליה, פקיעין, נשר, דלית אל-כרמל ועוספיה, ג'סר-אל-זרקא, פרדיס וג'סר.

אליעזר רוזנבאום: אני חושב שזה בהחלט יקדם אותנו.

אליעזר רוזנבאום: והכוונה שלנו אמרתי, ב-2023 לגייס חמישה נוספים.

עאידה תומא סלימאן: הם יעסקו רק בעניין של אלימות במשפחה, או באופן כללי?

עאידה תומא סלימאן: כי הרשות עוסקת באלימות ופשיעה באופן כללי.

אליעזר רוזנבאום: לא, רק אלימות במשפחה הם יעסקו.

אליעזר רוזנבאום: דבר נוסף, קידום פיילוט לליווי נפגעות אלימות במשפחה בהגשת תלונה במודל הקהילתי.

אליעזר רוזנבאום: תכנית שירות אזרחי לבנות שירות מהחברה הערבית לצורך סיוע לחוקרי אלימות במשפחה, אנחנו רוצים לפתח את המקצוע הזה.

אליעזר רוזנבאום: וככל שנצליח.

עאידה תומא סלימאן: לא הבנתי, במה יסייעו?

עאידה תומא סלימאן: יתרגמו בעצם.

אליעזר רוזנבאום: יתרגמו, יקלטו את האישה.

עאידה תומא סלימאן: היה לנו דיון קודם על כל הנושא של תרגום במקרים של אלימות, דיברנו על החשיבות בהכשרות מיוחדות לתרגום, שלא כל אדם שדובר את השפה יכול לתרגם במדוייק.

עאידה תומא סלימאן: וכאשר זה קשור בתהליכים משפטיים חשוב מאוד שיהיה דיוק ויהיה שיקוף אמיתי לדברים שאומרת או אומר המתלונן/מתלוננת.

איריס פלורנטין: לפי התכנית הן יעברו הכשרה, אותן בנות שירות.

איריס פלורנטין: ויש לנו גם הרבה תפקידים אחרים שהן יכולות לבצע, במסגרת עזרה לחוקר.

איריס פלורנטין: הרבה תפקידים נלווים שהן יכולות לבצע.

אליעזר רוזנבאום: הפיקוח הטכנולוגי, שעודכן בישיבה האחרונה, ואנחנו ממשיכים להתקדם בשני הערוצים.

אליעזר רוזנבאום: גם תסקיר החוק וגם הנושא של המכרז.

אליעזר רוזנבאום: פורום מיכל סלה, שבו נאמר, ופה אני רוצה כן לומר, לחבר את מה ששאלת לגבי הנושא.

אליעזר רוזנבאום: תראי, יש את נוהל הטיוב, שהמשטרה גיבשה את זה יחד עם משרד הרווחה.

אליעזר רוזנבאום: הוא מיושם בכל אחת מתחנות משטרת ישראל, על פי רמת מסוכנות.

אליעזר רוזנבאום: גם כשיהיה את הפיקוח הטכנולוגי עדיין יש אמצעים נוספים, אמצעי הגנה נוספים.

אליעזר רוזנבאום: אם זה סורג, ואם זו שרשרת, ואם זו עינית בדלת, מעבר לאפליקציה, שיש אפליקציית 100 של המשטרה, שאישה שהיא ברמת סיכון שמחייב היא מקבלת את האפליקציה הזאת.

אליעזר רוזנבאום: הנושא הזה, שאיריס התייחסה, אני חושב שבסופו של דבר צריך לפרסם מכרז, מטעם המדינה, שיהיה גוף שיהיה מסוגל להשלים את המענה הנוסף, מעבר לצימוד האלקטרוני ולדברים האחרים.

עאידה תומא סלימאן: הצימוד האלקטרוני, בסופו של דבר כאשר יש בעיה, כאשר האישה נמצאת בסכנה המשטרה זאת שעונה לה.

עאידה תומא סלימאן: אני רואה בעיה בלהפריט את ההגנה על נשים במענה המיידי, של להגיע למקום ולטפל בבעיה.

עאידה תומא סלימאן: על זה אני הגבתי.

עאידה תומא סלימאן: הם יכולים לנהל את המרכז בקרה.

עאידה תומא סלימאן: אני יודעת לשים את העינית בדלת, הם יכולים לספק את הסיכות.

עאידה תומא סלימאן: אבל המענה, ברגע האמת, של סכנה, אני רואה סכנה בלהפריט את זה לידיים של גופים חיצוניים.

עאידה תומא סלימאן: זו אחריות של המשטרה.

עאידה תומא סלימאן: מי שצריך להגיע באותו רגע זה המשטרה.

עאידה תומא סלימאן: לא מישהו אחר.

אליעזר רוזנבאום: קודם כל בנוהל הטיוב הדברים ברורים, ויש את האפליקציה, ובהתרחש הפעלה של הכפתור הניידת סיור הקרובה ביותר יוצאת למאיים, לפוגע, כדי למנוע ממנו.

אליעזר רוזנבאום: גם כשהצגתי בפעם האחרונה את הפיקוח האלקטרוני, ציינתי שמבחינת תפיסת הפעלה אנחנו חושבים שצריכים להיות שני כוחות.

אליעזר רוזנבאום: כוח אחד, זה בתוך הפרוייקט, זה לא משהו שלא מחובר לפרוייקט.

אליעזר רוזנבאום: מחובר לפרוייקט מדינתי.

אליעזר רוזנבאום: שיהיה כוח או סיירת שירוצו, על מנת לוודא שהאישה נמצאת במקום, והניידת במקביל תרוץ מול המפוקח, כדי למנוע בעדו להתקרב ולהגיע לאישה.

אליעזר רוזנבאום: אבל אני אומר, הנושא הזה של דברים נוספים הוא בבחינה לגבי הנושא של אמצעים נוספים להגנה.

אליעזר רוזנבאום: ולכן פורום מיכל סלה הציע שני פרוייקטים.

עאידה תומא סלימאן: כן, אבל אתם רצתם עם שני הפרוייקטים האלה, למרות שפעילות של חברה אזרחית אתם מחכים להוציא, כלומר משרד הרווחה, דיברת איריס על להוציא מכרז בעניין מודלים של חברה אזרחית.

עאידה תומא סלימאן: אבל שני המודלים האלה לקחתם ישר.

עאידה תומא סלימאן: והתחלתם לבצע.

איריס פלורנטין: זה שני תהליכים שונים.

איריס פלורנטין: אני דיברתי על שני מיליון שקלים שאנחנו מוציאים במבחן תמיכות למודלים לחברה האזרחית שהם לא דיגיטליים.

איריס פלורנטין: חוץ מזה יש לנו מיזם אחר, שאנחנו הוצאנו ל-RFI, לספקים, למודל דיגיטלי, שזה התחום שדיברתי עליו קודם לכן.

איריס פלורנטין: זה שני דברים לגמרי שונים.

איריס פלורנטין: בתחום הזה עשינו שיחה עכשיו עם המשטרה, לראות איך מתקדמים להצעה של לחצן מצוקה.

איריס פלורנטין: זה שני דברים שונים.

עאידה תומא סלימאן: אני לא דיברתי על המהות של הפרוייקטים, אני דיברתי על איך עושים את הקשר עם החברה האזרחית.

עאידה תומא סלימאן: כי כלל החברה האזרחית תחכה לזה, וכאשר בעניין הדיגיטלי פורום מיכל סלה, אולי מישהו אחר יש לו הצעות יותר טובות.

איריס פלורנטין: זה לא מה שאמרתי.

איריס פלורנטין: אמרתי שכיוון שכולם מעורבים בפרוייקטים של פורום מיכל סלה, נתתי את זה כדוגמא.

איריס פלורנטין: מה שאנחנו עשינו ב-RFI שלנו, לא קשור לפורום מיכל סלה בכלל.

איריס פלורנטין: זה RFI שהמשרד עשה.

איריס פלורנטין: ניגשו שלושים וחמישה ספקים, מהשלושים וחמישה ספקים העברנו את זה לבחינה אובייקטיבית לכל המשרדים, שיחליטו מה רלוונטי, ונבחרו מספר פרוייקטים מסויימים.

איריס פלורנטין: ואיתם אנחנו כרגע בודקים את הייתכנות שלהם.

איריס פלורנטין: זה לא קשור לשום דבר ואף אחד לא מחכה.

איריס פלורנטין: היה כאן RFI מסודר לגמרי.

עאידה תומא סלימאן: בעניין הדיגיטלי?

עאידה תומא סלימאן: כלומר יש בדיגיטלי, חוץ מאזיקון וחוץ מהפרוייקט של מיכל סלה עוד?

עאידה תומא סלימאן: כי אמרת יש שלושים וחמישה שנבחרו.

איריס פלורנטין: מה שנעשה בפורום מיכל סלה לא קשור לדברים הדיגיטליים שאנחנו עושים.

איריס פלורנטין: ולא קשור לפיקוח האלקטרוני שאליעזר עושה.

איריס פלורנטין: אנחנו יודעים שיש הרבה צרכים דיגיטליים.

איריס פלורנטין: יצאנו לתהליך מכרזי.

איריס פלורנטין: במקרה הזה שלושים וחמישה ספקים.

עאידה תומא סלימאן: פורום מיכל סלה לא קשור לדיגיטלי, לא קשור לחברה האזרחית, בעצם זה מסלול נפרד.

עאידה תומא סלימאן: שמי עשה אותו?

עאידה תומא סלימאן: המשרד לבטחון פנים או אתם?

אליעזר רוזנבאום: פורום מיכל סלה הציע לנו, ראינו את זה, אנחנו כרגע בוחנים איך לקיים את השיתוף פעולה.

אליעזר רוזנבאום: אנחנו עוד לא סגורים.

עאידה תומא סלימאן: עדיין בוחנים?

עאידה תומא סלימאן: אני קיבלתי את זה בתוך התכנית.

עאידה תומא סלימאן: עם הקצאה תקציבית.

אליעזר רוזנבאום: אנחנו בתהליך.

עאידה תומא סלימאן: אז זה יכול להתבצע ויכול לא.

עאידה תומא סלימאן: כמו עניין תכנית העדים.

אליעזר רוזנבאום: הכוונה שלנו לבצע את הפיילוט איתם בנושא הזה.

עאידה תומא סלימאן: תודה.

עאידה תומא סלימאן: יש לנו נציגים של שדולת הנשים והמרכז להעצמת האזרח.

עאידה תומא סלימאן: אתם שלחתם דו"ח גדול שעבדתם עליו.

עאידה תומא סלימאן: אני יודעת שחלק מהדו"ח הזה לא מתייחס לשנה הזו.

עאידה תומא סלימאן: הוא בעצם גם יש כאלה של-2019.

עאידה תומא סלימאן: אתם רוצים להתייחס למשהו, אבל תעשו לי טובה, לא לחזור על מתי התכנית, ומי החליט, ומה החליט.

עאידה תומא סלימאן: אנחנו מתמקדים בתכנית הפעולה ל-2022.

עאידה תומא סלימאן: וסיכום 2021.

נוי טוביה: המרכז להעצמת האזרח, יחד עם השדולה, שדולת הנשים בישראל, אספנו מידע על החלטה מספר 4439 שעוסקת באלימות במשפחה, ובפרט כלפי נשים.

נוי טוביה: מנתונים עדכניים אפשר לראות שכעשרים אלף תיקי אלימות בין בני זוג נפתחו במשטרה.

עאידה תומא סלימאן: אני מבקשת, אנחנו עוסקים בתכנית.

עאידה תומא סלימאן: אני לא רוצה סקירה על האלימות נגד נשים.

עאידה תומא סלימאן: או אלימות במשפחה.

עאידה תומא סלימאן: אנחנו מכירים את זה.

עאידה תומא סלימאן: אני רוצה לעסוק בתכנית.

ניר לוי: אז בעצם אנחנו בחנו את החלטת הממשלה, שעסקה באלימות כלפי נשים.

ניר לוי: ומה שבעצם זיהינו ומצאנו זה שבתקציב הנוכחי, תקציב המדינה הוקצה שבעה מיליון ₪ לשלושים וחמישה תקנים, עו"סיות משטרה, ועדיין התקנים טרם אויישו.

ניר לוי: לא יצאו מכרזים, וכרגע יש פער.

ניר לוי: אני מדבר כרגע על התקציב הנוכחי, תקציב המדינה הנוכחי.

ניר לוי: שבעה מיליון ₪ ששוריין בתקנה תקציבית לטובת עו"סיות משטרה, והתקנים טרם אויישו לפי המידע שיש בידינו.

ניר לוי: בנוסף שלושים ושניים מיליון ₪ לשבעים ותשעה חוקרי אלימות במשפחה, תוך תיעדוף לקליטת נשים חוקרות, כשמרבית מהתקנים עדיין לא אויישו.

ניר לוי: יש בעצם פער עם המכרזים.

ניר לוי: כמו שאנחנו זיהינו עד כה יש הבדל משמעותי בין ההקצאה התקציבית לבין האיוש בפועל של המכרזים, של התקנים.

ניר לוי: אם זה עו"סיות משטרה, עו"סיות במחלקות השירותים החברתיים, והפער הזה בעצם הוא משפיע באופן דרסטי על מיגור התופעה.

עאידה תומא סלימאן: אם אנחנו כבר, המידע הזה אליעזר נכון?

אליעזר רוזנבאום: האחד עשר מחלקי משפחה שאנחנו נחתום השבוע על המסמך, כפי שאמרה איריס שהוא מוכן, ותהליך גיוס של שוטרים הוא לוקח חודשים.

ניר לוי: כמה זמן אמור לקחת?

ניר לוי: אנחנו הפער.

עאידה תומא סלימאן: אבל היה בשנה שעברה הקצאה לפי מה שהם אומרים, של שבעה מיליון, ובכל זאת לא איישתם.

איריס פלורנטין: זה פשוט לא נכון.

איריס פלורנטין: אתם צריכים לציין את השנה.

איריס פלורנטין: יכול להיות שזה בהבדל של המונחים.

איריס פלורנטין: כי אם אתם אומרים שהוקצה כסף, כמו שהוקצה ב-2022, בכלל לא מצופה שהתקנים יהיו מאויישים, כי אני הקציתי את התקנים לפני שבועיים.

איריס פלורנטין: אז בוודאי אם תיכנס לנתונים ותגיד יש פער, אני אגיד לך אין פער.

איריס פלורנטין: הקציתי את זה לפני שבועיים, מגיע לי פרס על זה שהקציתי כל כך מהר.

איריס פלורנטין: בוא נראה בסוף שנה.

איריס פלורנטין: אבל אם תגיד לי שהתקנים שלי מ-2018 לא מוקצים ולא מאויישים אז יש בעיה.

איריס פלורנטין: אז צריך לדייק במונחים.

ניר לוי: זה ברור.

ניר לוי: אבל בתקציב המדינה הנוכחי, לפי המידע שיש בידינו, אם זה דרך צוות משנה, שעסק בתופעה של טיפול אלימות במשפחה בחברה הערבית, שבמצגת של הצוות הופיע בעצם נתונים של שבעה מיליון ₪ לטובת הקצאה של שלושים וחמש עו"סיות משטרה.

איריס פלורנטין: לא, צוות משנה לחברה הערבית הוא לא צוות שהקצה כסף.

איריס פלורנטין: הוא צוות שהוא תת צוות של הוועדה הבין משרדית, שהתפקיד שלו היה לשים תפיסת עולם, שלפיה אנחנו נממש את כל ההחלטות.

איריס פלורנטין: זה אומר שכשעכשיו אנחנו נתחיל לחלק את הכסף, אנחנו נחלק בהתאם למה שכתוב שם.

איריס פלורנטין: אין שם הקצאות.

איריס פלורנטין: אז תשאלו אותנו את הנתונים.

איריס פלורנטין: הוועדה הזאת לא הקצתה שקל.

ניר לוי: אבל התקציב שוריין, לא?

איריס פלורנטין: לא, ממש לא.

ניר לוי: אז אין תקציב לעו"סיות משטרה?

איריס פלורנטין: אין.

איריס פלורנטין: אתה דיברת עכשיו על תת ועדה בנושא החברה הערבית.

ניר לוי: נכון, שהיא המליצה.

ניר לוי: הוועדה עצמה המליצה.

איריס פלורנטין: היא המליצה.

איריס פלורנטין: היא לא נתנה כסף.

ניר לוי: בתקציב הנוכחי לא הוקצה כסף לעו"סיות משטרה?

איריס פלורנטין: בוועדה הזאת, לא.

ניר לוי: לא בוועדה.

ניר לוי: אני שואל, בתקציב המדינה הנוכחי.

איריס פלורנטין: התשובה היא כן, בשבוע הבא העו"סים, עד שנה שעברה היו עשרה עו"סים.

עאידה תומא סלימאן: הם מקצים, אבל לא לפי ההמלצה של הוועדה, שאמורה לשים תכנית.

עאידה תומא סלימאן: אני אשמח לדעת, בגלל זה ביקשתי.

עאידה תומא סלימאן: אולי כדאי לתת לי את זה עכשיו, להסתכל על ההקצאה לאוכלוסיה הערבית, כדי שאני אבין פעם אחת ולתמיד אם באמת יש.

עאידה תומא סלימאן: כלומר יש המלצה של תת ועדה, תת צוות, שלושים וחמישה תקנים.

עאידה תומא סלימאן: אתם אומרים שלא.

עאידה תומא סלימאן: תגידו לי, כמה הקציתם.

איריס פלורנטין: אז אני לא ברורה, אני אגיד עוד פעם.

איריס פלורנטין: לגבי תת הוועדה לחברה הערבית אין שם המלצות להקצאה.

איריס פלורנטין: יש שם המלצות מדיניות.

איריס פלורנטין: אין שם הקצאה.

איריס פלורנטין: לגבי ההקצאות שאנחנו עושים, אני כל שנה עושה את ההקצאה ואת התכנית בהתאם לתכנית עבודה שנקבעת בתחילת שנה, כי זה התקציב שיש, ולפי זה אנחנו הולכים.

איריס פלורנטין: יחד עם זה אני לחלוטין יכולה לקחת את כל הכסף שרשום פה, ולבדוק ברמת היישוב איפה הקציתי את זה לחברה הערבית, ואני אעשה את זה ברמת הטבלה.

עאידה תומא סלימאן: לפי מה שאמר עכשיו מר רוזנבאום ההקצאות הן לג'אסר -אזארקא, לטבריה, כפר קאסם.

איריס פלורנטין: אני רוצה רגע להגיד, אם במקור מחלקי המשפחה היו אמורים להיות ברמה ארצית, על פי תיעדוף אחר, של כמות נשים בסיכון וכמות תיקים, אז התיעדוף השתנה בהתאם לתכנית של הפשיעה בחברה הערבית.

איריס פלורנטין: יישובים שנבחרו הם יישובים אחרים, לעומת התכנית המקורית שאולי אתה מדבר עליה.

איריס פלורנטין: היישובים שאליעזר ציין בעצם.

איריס פלורנטין: כי במקור זה לא היה אמור להיות במקומות האלה.

עאידה תומא סלימאן: למה, בנצרת לא היה אמור להיות עו"סים?

עאידה תומא סלימאן: כן היתה.

עאידה תומא סלימאן: אתה מדבר על מחלקי משפחה.

עאידה תומא סלימאן: הוא מדבר על תקנים של עו"ס משטרה.

עאידה תומא סלימאן: אני רוצה, אנחנו לא נסיים את זה פה.

עאידה תומא סלימאן: ברור לי שזה לא יסתיים פה.

עאידה תומא סלימאן: אני רוצה קודם כל את ההמלצות של התת-צוות של האוכלוסיה הערבית, של אלימות במשפחה באוכלוסיה הערבית.

עאידה תומא סלימאן: את ההמלצות שלהם.

עאידה תומא סלימאן: ואני רוצה את הפילוח שנעשה לתקציב כדי שאני אבין אם מולאו ההחלטות של הממשלה להקצות שלושים אחוז.

עאידה תומא סלימאן: גם אצלכם וגם אצלם.

עאידה תומא סלימאן: תודה.

ניר לוי: בנוסף הצוות בעצם המליץ, ולפי מה שידוע לנו גם זה שוריין, שני מיליון ₪ להכשרה של מתורגמנים.

עאידה תומא סלימאן: איריס אומרת שהתת צוות הזה אין בסמכותו ולא הקצה שום דבר.

עאידה תומא סלימאן: ולא המליץ על תקציבים.

עאידה תומא סלימאן: מאיפה אתה שואב את המידע הזה?

ניר לוי: קודם כל את המידע קיבלנו ממשרד הרווחה, וגם מעבר, דרך מקורות מידע מהמשרד עצמו, שיחות פנימיות מול אנשי מקצוע.

ניר לוי: ודרך בעצם גורמים, משרד המשפטים.

איריס פלורנטין: שיביאו את האנשים שעוסקים בזה.

איריס פלורנטין: אני לא קיבלתי אף שאלה אליי.

איריס פלורנטין: ואתם גם קיבלתם תשובה, ואני תיכף אתן אותה לעאידה.

איריס פלורנטין: יש לכם אי דיוקים רבים במסמך, ואי הבנה של החומר.

איריס פלורנטין: זה לא היה ולא נברא.

איריס פלורנטין: המסמך הזה לחברה הערבית, אני אישרתי את ההוצאה שלו בשבוע שעבר.

איריס פלורנטין: וכתוב במסמך שאני חתומה עליו שאין בוועדה הזאת תיקצוב.

איריס פלורנטין: כתוב שחור על גבי לבן.

איריס פלורנטין: אז תשאלו, אני אתן את התשובות.

עאידה תומא סלימאן: אני רוצה שתגיד עוד שלושה דברים מהותיים שאתה חושב שהם לא מיושמים בתכנית לפי המעקב שאתם עשיתם.

ניר לוי: בנושא כלי מדידה, משהו שהוא מאוד מהותי, המודל עבודה עם גברים אלימים, שכרגע יצא, כמו שאנחנו יודעים, פיילוט על הכלי להערכת מסוכנות לצורך התערבות במשפחה, והתשתית פותחה.

ניר לוי: אבל הפיילוט עדיין לא הוטמע.

עאידה תומא סלימאן: הם כותבים שזה בתהליך של הטמעה.

ניר לוי: המורכבות בעצם זה מורכבות משפטית?

ניר לוי: מה החסמים?

ניר לוי: בכל הנושא של כלי מדידה, הערכת מסוכנות.

עאידה תומא סלימאן: איריס דיברה על שלושה מרכיבים בתוך כלי המדידה, והיא אמרה שזה בשלבים של הכשרות, והטמעה.

ניר לוי: זה הוסדר באופן מלא?

עאידה תומא סלימאן: מתי זה יתחיל לעבוד?

איריס פלורנטין: כשמוציאים כלי, צריכים לבדוק את הייתכנות שלו.

איריס פלורנטין: אתה מוציא אותו לעובדים הסוציאליים, לימדנו את הקבוצה הראשונה של מנהלים איך לעשות את זה, שהם יוכלו ללמד את העובדים.

איריס פלורנטין: חוץ מזה כבר התחלנו ללמד.

איריס פלורנטין: אנחנו הולכים להוציא קורסים, וכולם יתחילו לעבוד.

עאידה תומא סלימאן: אז עכשיו קבוצה של מנהלים.

עאידה תומא סלימאן: מתי את מעריכה איריס שהכלי הזה יהיה כבר מוטמע בכלל העובדים?

איריס פלורנטין: אני מאמינה שביולי נגמור את כל ההכשרות, וזה ייצא.

ניר לוי: ועוד דבר חשוב, הנושא של הרחבת הפעולות במרכזים למניעת אלימות, שבעצם נמסר לנו שהוקצו כששים תקנים נוספים להרחבת הפריסה לצורך בעצם הגבלת זמני ההמתנה ברשויות המקומיות.

ניר לוי: לפי המידע שיש בידינו טרם פורסמו מכרזים, ותקנים לא אויישו באופן מלא.

איריס פלורנטין: אז אני שוב מציעה, לא הוצאו מכרזים, מכיוון שאמרתי את זה קודם, זה מדובר על תעריף, שלחנו את הכסף לרשויות המקומיות.

איריס פלורנטין: מכיוון שהרשויות המקומיות גם ככה ברשימות ההמתנה מפה עד הירח, הם התחילו לעבוד עם זה.

ניר לוי: בעצם התקציב זה מצ'ינג?

איריס פלורנטין: זה לא מצ'ינג, זה תקציב נוסף שמאפשר להם לקלוט עוד מטופלים.

ניר לוי: וכרגע, ברשויות עצמן, מה המצב?

איריס פלורנטין: זה יצא לפני שבוע לרשויות.

עאידה תומא סלימאן: והם יודעים שזה צבוע?

איריס פלורנטין: בוודא שהם יודעים, זה יצא עם מכתב מסביר.

עאידה תומא סלימאן: תודה לך.

עאידה תומא סלימאן: יעל לוין, מנעמ"ת, בבקשה.

יעל לוין: אני רוצה רק להגיד, אני באמת מנעמ"ת, ואני גם פעילה באיגוד העובדים הסוציאליים.

יעל לוין: אני רוצה להגיד שלפי הנתונים של איגוד העובדים הסוציאליים ב-2020 היו כאלף תקנים לא מאויישים של עובדים ועובדות סוציאליות בשירותי הרווחה.

יעל לוין: וכנראה שמאז המספר גדל.

יעל לוין: אני ניהלתי מקלט של נעמ"ת, של משרד הרווחה ונעמ"ת עד לפני כמה חודשים, מקלט לנשים נפגעות אלימות וילדיהן.

יעל לוין: אני יודעת כמה זה קשה לגייס עובדים סוציאליים ולאייש את המשרות, בכל השירותים.

יעל לוין: זה ממש הפך להיות משימה בלתי אפשרית.

יעל לוין: בגלל תנאי השכר וההעסקה של עובדים סוציאליים, מכל מיני סיבות אחרות.

יעל לוין: ויש, לפי הנתונים שלנו, כאלף תקנים לא מאויישים ב-2020 של עובדים סוציאליים.

עאידה תומא סלימאן: אני מכירה את הסטטיסטיקה הזו, ואני יודעת שאחת הבעיות העיקריות זה תנאי השכר של העובדים הסוציאליים, ששבתו ויצאו למאבק ותמכנו בהם, ולצערי הרב ההסכם שלהם היה צריך להחתם כדי שיתחילו לקבל את התנאים החדשים, ואני בושרתי על ידי השר באחת הישיבות עם השר כי הוא חשב שאוטוטו, הוא אמר לפני כחודש, בעוד שבוע נחתום על ההסכם הקיבוצי החדש.

עאידה תומא סלימאן: עד עכשיו אני מבינה שלא נחתם, למרות שהיה אמור להיות ביולי שנה שעברה.

עאידה תומא סלימאן: אשמח לשמוע את נציג האוצר.

אסף דוברוביצר: לגבי הסכם העו"ס הוא בפיין-טיונינג לפני חתימה, וכאשר הוא יחתם הוא יצא מיולי 2021.

עאידה תומא סלימאן: זה היה עדכון, אני לא ידעתי את שני המשפטים האלה?

עאידה תומא סלימאן: הרי אני אמרתי את זה עכשיו.

עאידה תומא סלימאן: אם אני רוצה לשמוע עדכון, אני רוצה לשמוע מתי ייחתם, ולמה לא נחתם עד עכשיו.

אסף דוברוביצר: זה בדיונים בצוותי המשרד של משא ומתן, אני באגף תקציבים.

עאידה תומא סלימאן: אפשר לדבר עם מישהו מאגף השכר?

עאידה תומא סלימאן: כדי להבין.

עאידה תומא סלימאן: כי אני שומעת דיווחים על עוד תקנים ועוד תקנים.

עאידה תומא סלימאן: אם לא מצליחים לאייש את התקנים הקיימים, ואנחנו יודעים שהבעיה היא תנאי שכר, אז אני רוצה להיות בטוחה.

עאידה תומא סלימאן: כאשר אירית שולחת לפני שבוע, יש לכם שישים תקנים חדשים לשכות הרווחה, תשמחו, הנה, מוסיפים לכם, תורידו את התורים אצלכם.

עאידה תומא סלימאן: שיהיה להם באמת עובדים סוציאליים שיתקבלו לעבודה, שיהיה מי שירצה את התקנים האלה.

עאידה תומא סלימאן: יש אפשרות להשיג מישהו מאגף שכר, או אחראי שאפשר לתת לי תשובה למה זה מתעכב עד עכשיו.

עאידה תומא סלימאן: על מה הבעיה.

עאידה תומא סלימאן: כאשר מודיעים, הנה, סוף סוף חותמים הסכם, אתם תקבלו מיולי.

עאידה תומא סלימאן: מה הם יקבלו, אולי היום יגידו להם אתם תקבלו תוספת של שני שקלים.

עאידה תומא סלימאן: כמו בעניין השכר מינימום.

עאידה תומא סלימאן: העובדים יקבלו ארבעים אגורות, ארבעים וחמש אגורות תוספת לשעה.

עאידה תומא סלימאן: מחודש יולי הם מחכים לדעת מה הם יקבלו, ועל איזה תנאים הם ימשיכו לעבוד.

עאידה תומא סלימאן: למה עד היום אין תשובות.

אסף דוברוביצר: אני לא הגורם המוסמך לענות על השאלות האלה.

עאידה תומא סלימאן: אז אנחנו נחפש מי יכול לתת לנו תשובות.

עאידה תומא סלימאן: אני מבקשת מעכשיו והלאה הנוכחות בוועדות היא בתוך הוועדה.

עאידה תומא סלימאן: הזום לא יהיה פתוח מהיום והלאה, אלא למקרים נדירים.

יערה שילה: שלום וברכה, ראשית כל באמת נציגה מהארגון היתה אמורה להגיע.

יערה שילה: אבל יש לנו גם נוכחת בוועדה, הדסה נציגת הארגון שלנו.

יערה שילה: אני מודה לך על הרשות הזאת לדבר.

יערה שילה: שמענו באמת הרבה מאוד פיילוטים ורעיונות שנשמעים מאוד מדהימים ברמת התאוריה, ואנחנו מאוד מקווים שבאמת נראה אותם מיושמים גם בשטח.

יערה שילה: אני רוצה להציג את המצב כמו שהוא נמצא.

יערה שילה: אני נציגת ארגון נבחרות, ובאתי לייצג כאן נשים חרדיות שאכן סובלות לצערנו מאלימות במשפחה.

יערה שילה: הנתונים על פי דו"ח מבקר המדינה בשנת 2021, מתוך מאה ואחד עשרה מרכזים למניעת אלימות ולטיפול במשפחה רק ארבעה מיועדים לחברה החרדית.

יערה שילה: גם מתוך חמישה עשר מקלטים לנשים מוכות רק שניים מיועדים לחברה החרדית.

יערה שילה: זאת אומרת אנחנו רואים מענים מאוד מאוד דלים, וכפי שאת ציינת, עאידה, בהקשר לתרבות ולחברה הערבית, גם לחברה החרדית יש תרבות מאוד ייחודית, שאנחנו אומרים שגם צריך מענים מותאמים, וגם לפנות אליהם בצורה כזאת שהציבור עצמו ייתן אמון במערכת ויפנה לקבל את העזרה.

יערה שילה: אנחנו חושבים שהשתקה סביב הסוגייה של אלימות במשפחה, וגם אלימות מינית, היא בעיה קשה וכאובה.

יערה שילה: עכשיו אנחנו רואים קצת התעוררות בשטח של בעצם ארגונים, ארגונים אזרחיים, שבאים ומארגנים מחאות בנושאים האלה.

יערה שילה: אנחנו ראינו לאחרונה את פרשיית המנהלת צביה רוטנברג, שלמרות שהתפרסמו כנגדה עדויות קשות היא עדיין ממשיכה לפעול כמנהלת סמינר ותיכון בירושלים.

יערה שילה: אנחנו חושבים שהמערכת צריכה להתעורר, בסמינרים וגם בישיבות צריך להיות ממונה אחראי לפגיעות מיניות, איש חינוך שעבר הכשרה מתאימה ויוכל לטפל באותם נערים ונפגעות שהוא שומע שהם נפגעו חלילה או אולי אפילו הם בעצמם פגעו.

יערה שילה: בנוסף לזה, המודעות הנמוכה שקיימת באמת גורמת לפרשיות האלו להימשך.

יערה שילה: גם התוקפים, גם אלו שנפגעו, הקורבנות, עלולים לפגוע חזרה.

יערה שילה: ולכן חשוב מאוד להעלות מודעות, גם לטיפול, גם בקורבנות וגם בפוגעים.

יערה שילה: אני חושבת, בנוסף לזה, שהנגשת היידע הזו צריכה להיעשות לא רק ברשתות החברתיות.

יערה שילה: אנחנו גם בנבחרות יצאנו גם בקמפיין מאסיבי ביום המאבק באלימות במשפחה, ואנחנו חושבים שגם מתפקידה של התכנית הלאומית לעשות קמפיינים.

יערה שילה: שמענו שנעשו קמפיינים כאלו בעבר.

יערה שילה: אבל שוב, הדגש הוא לא רק על רשתות חברתיות ועל קמפיינים במדיה, אלא ממש לחשוב על כל מיני מקומות שנשים או נפגעות יכולות לבוא ולקבל שם איזה שהוא מידע מוסדר.

עאידה תומא סלימאן: איריס, את אמרת שהיה לכם קמפיין לאוכלוסיה החרדית.

עאידה תומא סלימאן: זה היה ברשתות החברתיות?

איריס פלורנטין: זה לא היה רק ברשתות החברתיות, זה היה בכל האמצעים שמגיעים לחברה החרדית, ובשיתוף עם נציגים.

איריס פלורנטין: זה לא היה רק במדיה.

עאידה תומא סלימאן: כי עד כמה שאני יודעת האוכלוסיה לא חשופה כל כך לרשתות החברתיות, וגם לא לטלויזיה, אלא לתחנות רדיו ספציפיות.

איריס פלורנטין: זה היה לחלוטין בהתאם למדיות שחשופות לחברה החרדית.

איריס פלורנטין: זה נעשה עם גורמים בחברה החרדית.

יערה שילה: גם לרדיו לא כולם חשופים גם בחברה החרדית.

יערה שילה: זה צריך להיות בעיתונות המיין-סטרימית החרדית, מידע מהסוג הזה.

עאידה תומא סלימאן: אני מציעה, אם יש לכם הצעות בעניין הזה, להעביר אותן למשרד.

עאידה תומא סלימאן: כי בסופו של דבר מה שאני שומעת פה שהקמפיין האחרון נעשה בהתאם למדיות שהאוכלוסיה חשופה להן.

עאידה תומא סלימאן: צריך לבדוק את זה.

עאידה תומא סלימאן: תודה לך.

ארן רונדל: שלום, שמי ארן רונדל, אני מנהל את אסל"י, ארגון סרט לבן בישראל, גברים אומרים לא לאלימות כלפי נשים.

ארן רונדל: אחת הבעיות הגדולות בעיני אסל"י היא שגם כאשר גברים נורמטיביים מתנגדים לאלימות כלפי נשים הם לרוב יישארו מחוץ לשיח עליה, ואיש לא מציע להם להצטרף למאבק בה.

ארן רונדל: בעיני הגברים האלה הם לא חלק מהשיח.

ארן רונדל: גבר נורמטיבי יאמר לעצמו אני לא אלים, וככה הוא יישאר תומך, אבל מרחוק.

ארן רונדל: שזה חבל מאוד.

ארן רונדל: אם נדע לדבר עם גברים ולהסביר למה זו גם בעיה של כל אחד מאתנו, של הקהילה, של החברה כולה, אם נעזור להבין איך נראית אלימות כלפי נשים, שנחשבת נורמטיבית ושקופה, ואיך אפשר לתרום במניעתה, ואם נדע לגייס גברים מן היישוב לפעול בחיי היומיום למנוע אלימות, נזכה במכפיל כוח משמעותי במאבק לשרש אלימות במשפחה.

ארן רונדל: אז קבוצה אחת גדולה היא של גברים שנותרים מחוץ לשיח, ולא משתתפים במאבק למנוע אלימות, אפילו שהם תומכים בו.

ארן רונדל: קבוצה שנייה היא של גברים, שגם הם נורמטיביים, גם הם כנראה יביעו שאט נפש מאלימות במשפחה.

ארן רונדל: אבל הם למעשה נוהגים באלימות בביתם.

ארן רונדל: וזה קורה כי גברים רבים לא יודעים לזהות התנהגויות אלימות או סיטואציות אלימות שקורות מולם.

ארן רונדל: וכשלא יודעים לזהות אותם, קשה לדעת איך למנוע אותם.

ארן רונדל: לכן אנחנו מציעים שהממשלה, יחד עם הוועדה ובעזרת הארגונים הרבים שעוסקים בתחום, תוסיף לתכנית הלאומית פרק חדש שתכליתו תהיה להסביר לגברים נורמטיביים איך נראית אלימות במשפחה, בכלל, ובתוך המשפחה בפרט.

ארן רונדל: איך לזהות סיטואציות אלימות שמעורבים בהן, או שמתרחשות מולן.

ארן רונדל: ואיך הם יכולים למנוע אותם.

ארן רונדל: זה יצטרך להיות בבתי ספר, במקומות עבודה, מרכזים קהילתיים.

ארן רונדל: המסרים האלה צריכים להדהד לגברים בכל אשר ילכו.

ארן רונדל: אני מאמין שרוב הגברים ירצו להצטרף למאבק למנוע אלימות במשפחה.

ארן רונדל: אבל כל מה שצריך זה שמישהו יפנה אליהם ויציע להם להצטרף לשיחה ולהצטרף למאבק.

ארן רונדל: תודה רבה.

עאידה תומא סלימאן: אבל אני הייתי מציעה לאסל"י לבדוק מתי מוציאים את המכרז או את הקריאה להצעות מהחברה האזרחית לפיילוטים ותכניות מיוחדות, ותציעו שם ואני מאוד מקווה שתצליחו לשכנע אותם.

ארן רונדל: לגבי הקמפיינים שדובר עליהם קודם, זוגיות וחברות הוא בהחלט צעד בכיוון הנכון.

ארן רונדל: קמפיינים אחרים, בגדול מנקודת המבט שלנו באסל"י הבעיה היא שמדברים בצורה מאוד מאוד סימטרית.

ארן רונדל: ולנו חשוב להזכיר שאין סימטריה.

ארן רונדל: בסופו של דבר רוב הנפגעות הן נשים, ואנחנו צריכים שגברים ידעו איך נראית אלימות כלפי נשים, ולכן גם צריך לדבר אליהם, אל הגברים.

עאידה תומא סלימאן: הם לא יודעים איך נראית אלימות?

ארן רונדל: אלימות כלפי נשים מתחילה הרבה לפני שאנחנו מתחילים לדבר עליה.

עאידה תומא סלימאן: תודה.

נעמה זרביב: תודה רבה.

נעמה זרביב: אני רק אגיד משפט אחד, היה פה דיון שבאמת מוכרת גם דעתי, אבל כל הדיון התייחס רק לפן אחד, שהוא כמובן הגברים האלימים והנשים מותקפות.

נעמה זרביב: הנתונים מהעולם ומהארץ מראים חד משמעית שמדובר בנתונים אחרים.

נעמה זרביב: ההצעה שלי רק, אם אפשר שחלק מהתקציב, אפילו תקציב קטן מתוך כל המיליונים, נניח שבע מאות חמישים אלף, יוקצה למחקר מקיף בארץ מה באמת מצב האלימות.

נעמה זרביב: עם כל מה שאמרו כאן, ואני מכירה סיפורים, גם של נשים, ליוויתי גם נשים, מכירה מאוד מקרוב, אני מכירה גם סיפורים של גברים.

נעמה זרביב: בכל המענה שנעשה פה אין שום מענה לגבר שהוא תחת אלימות, יש הכחשה של הדבר הזה.

נעמה זרביב: אני לא רואה גבר שפונה היום למשטרה.

נעמה זרביב: אם הוא יפנה הוא יקבל יחס בהתאם.

נעמה זרביב: לכן, אם אנחנו מדברים עכשיו לא על נתונים ועובדות, כמו שאמרה עאידה, אלא על תכניות, אני ממש אשמח לדעת מי לוקח את הנושא של מחקר מקיף בארץ על האלימות שנקראת סימטרית.

נעמה זרביב: יש גם נתונים במחקר הכנסת.

נעמה זרביב: צריך לאסוף את זה.

נעמה זרביב: אם מישהו מהאנשים כאן, שמשתתפים איתנו בדיון, רוצה ממני נתוני, או להיפגש איתי ולבדוק אותם, אני אשמח מאוד.

נעמה זרביב: אני חושבת שהנושא שלנו לא שלם אם אנחנו מטפלים רק בפן אחד שלו.

נעמה זרביב: תודה רבה.

עאידה תומא סלימאן: תודה רבה.

עאידה תומא סלימאן: אני בטוחה שהמשטרה, שבעצם אתם מסתמכים על הנתונים שלה כל הזמן כאשר אתם רוצים לחזק את הטענה שלכם, מטפלת בתלונות של הגברים שבאים.

עאידה תומא סלימאן: אני חושבת שהגיע הזמן גם כן לבדוק את אחוזי התיקים האלה.

עאידה תומא סלימאן: אני יודעת שיש משהו כמו עשרים ושלושה אחוז של הגשת תלונות.

עאידה תומא סלימאן: כדאי מאוד לבדוק את הפילוח של הגשת כתבי אישום, ומה קורה עם המקרים האלה.

עאידה תומא סלימאן: כדי שפעם אחת ולתמיד נבין יותר.

שני כץ: תודה גבירתי.

שני כץ: אני קודם כל מבקשת לחזק ולהצטרף לדברים של ארן מאסל"י.

שני כץ: כי באמת שמניעת אלימות, וגם בשביל זה אל הלב נמצאת ופועלת, מניעה ראשונית של אלימות היא המפתח בעצם לתוצאה שעבורה התכנית הזו מכוונת.

שני כץ: זאת אומרת צמצום ומניעה וטיפול של אלימות במשפחה.

שני כץ: ולכן כשאני מקשיבה לסקירה באמת מאוד מקיפה של המשרד, השאלה הגדולה, שאלת מיליון הדולר בעצם שעולה היא איזה אחוז מהתקציבים מוקדשים למניעה ראשונית של אלימות.

שני כץ: משום שכאשר אנחנו מדברים על טיפול בקורבנות וטיפול בנשים, במקלטים, במרכזים למניעת אלימות במשפחה, שמגיעות אחרי שהן כבר נפגעו, זאת אומרת הכל זו עבודת קודש חשובה מאין כמוה.

שני כץ: אבל אם אנחנו רוצות ורוצים לראות שינוי ממשי בתמונת האלימות, השאלה היא כמה כסף הולך למניעה ראשונית.

שני כץ: למשל אנחנו שמענו על שבעה מיליון שהולך לתכנית עם משרד החינוך, לתכנית החינוכית על חברה וזוגיות אני חושבת, שזה נהדר.

שני כץ: אבל שבעה מיליון, מתוך מאה חמישים וחמישה מיליון, זה לא יספיק.

שני כץ: צר לי.

שני כץ: זה לא יביא לשינוי לאורך זמן.

איריס פלורנטין: יש לנו מיליונים רבים על מניעה בתכנית הזאת.

שני כץ: אז בעיניי, אני מבקשת להסב את תשומת לב הוועדה לכך שזו השאלה הראשונה במעלה בעיניי, כאשר מגיעות ומגיעים לבדוק את הביצוע של התכנית.

עאידה תומא סלימאן: איפה ראית את השבעה מיליון?

איריס פלורנטין: קודם כל אני לא קוראת, מניעה ראשונית היא רק חלק מהתמונה, מניעה ראשונית ברובה נכשלת, כך שאנחנו לא מדברים על מניעה ראשונית.

איריס פלורנטין: התכנית בתוך בית הספר היא תכנית שעובדת עם ילדים.

איריס פלורנטין: הרבה מאוד מהתכניות שלנו, דרך אגב גם העבודה עם גברים, כמה שלבים קודם, זו מניעה.

איריס פלורנטין: אם לוקחים מצגת שלי, שמחלקת את התכנית למניעה, טיפול, ואחרי הטיפול, רואים שהנתח של מניעה הוא יותר מארבעים מיליון.

איריס פלורנטין: צריך להבין על מה אנחנו מדברים במניעה.

שני כץ: אז אולי לסבר את האוזן, אל הלב מפעילה תכניות שעוסקות במניעה ראשונית, בעצם בלימוד לזהות מצבי סיכון, להתמודד עם אלימות בזמן אמת, ולמנוע פגיעה, כדי שילדים וילדות, וגם נשים, אנחנו עובדות גם בשיתוף פעולה עם ארגוני רווחה, לא יגיעו למצב של פגיעה, ואם יש פגיעה למנוע הסלמה.

שני כץ: זה השדה המקצועי שאנחנו מגיעות ממנו.

שני כץ: עכשיו אני מחזיקה לנגד עיניי גם את דו"ח מבקר המדינה מ-2021 על תופעת האלימות בין בני זוג, ששם הוא מדבר על כך שהתקציב למניעה ראשונית של אלימות הוא אחד נקודה ארבעה אחוז מהתקציב למניעה שלישונית.

שני כץ: עכשיו ברור שזה תכניות שונות, כאן יש תכנית לאומית למניעת אלימות במשפחה, המספרים הם שונים.

שני כץ: אבל הפוקוס חייב להיות לגרום לנשים, לגרום לנוער, לילדים, זה גם בנים וגם בנות, לא להגיע למצב של פגיעה.

שני כץ: זה מה שחייב להיות לנגד עינינו.

איריס פלורנטין: אם תקראי את היעדים של התכנית הלאומית, זה בדיוק היעד, ואנחנו עושים את זה ביותר מארבעים מיליון שקלים.

איריס פלורנטין: זה בדיוק אחד היעדים המרכזיים בתכנית – למנוע הגעה לאלימות ולהגיע להתמודדות.

איריס פלורנטין: זה כתוב בכל התכניות.

שני כץ: זה מבורך.

שני כץ: מה שאני אומרת זה כשאנחנו בודקות את הביצוע, כשהוועדה הזאת מתכנסת זה מה שצריך לבדוק.

שני כץ: זה מבורך שזו המטרה.

עאידה תומא סלימאן: אני שמחה שאת אומרת לי מה אני צריכה לבדוק, אבל אני חושבת שאני בדקתי עד עכשיו את התכנית בצורה יעילה.

עאידה תומא סלימאן: גם אחת ההערות שהיתה לי, אם את זוכרת איריס בשנה שעברה, זה שהקציתם מיליון אחד למשרד החינוך, בשנה שעברה, וזאת הערה שאני עקבתי אחריה.

עאידה תומא סלימאן: שלחתי גם לשר הרווחה וגם לשרת החינוך, ואני שמחה שזה עלה.

עאידה תומא סלימאן: אני רואה שזה עלה השנה לשבעה מיליון.

עאידה תומא סלימאן: אבל זה לא רק בסעיף הזה, גם החמישה מיליון של היועצות למעמד האישה.

עאידה תומא סלימאן: זה יהיה בעיקר, גם כן מניעה.

עאידה תומא סלימאן: הקמפיינים זה גם מניעה.

עאידה תומא סלימאן: אנחנו נוכל לפלח פה ושם, לא שאני, אני אף פעם לא אהיה מרוצה, ולא אגיד להם שאני מרוצה מהעבודה שלהם, כדי ללחוץ שהם יעשו עוד יותר.

עאידה תומא סלימאן: אבל אני חושבת שאף אחד מאתנו לא יתנגד לעוד תקציבים ועוד השקעה במניעה.

עאידה תומא סלימאן: אנחנו נרצה לראות את זה, ואנחנו רוצים לקדם את זה.

עאידה תומא סלימאן: ואני חושבת שכדאי מאוד, ברגע שיהיה, כמו שאמרתי, המכרז בעניין החברה האזרחית, שכולכם בחברה האזרחית תתמקדו, תגישו הצעות, ושזה יהיה בעניין מניעה.

עאידה תומא סלימאן: גם כן.

שני כץ: אל הלב, ביום המאבק הבין לאומי האחרון, אל הלב הציגה אפליקציה דיגיטלית בדיון של הוועדה.

שני כץ: האפליקציה הזאת היא אחת משלושים וחמש התכניות שהוגשו במסגרת ה-RFI שמשרד הרווחה הוציא.

שני כץ: זאת אומרת אנחנו בהחלט מעורבות ורוצות מאוד לקחת חלק במהלכים.

עאידה תומא סלימאן: אז אתם בין השלושים וחמישה שאושרו?

שני כץ: לא, אנחנו הגשנו מועמדות, אני לא יודעת איפה זה עומד.

עאידה תומא סלימאן: אתם עוד לא הכרעתם בזה?

איריס פלורנטין: אני לא יודעת על מה הגשת.

שני כץ: לכן לא שאלתי בהתייחסות.

אפרת רותם: שלום, אני מגיעה לכאן היום לנסות להתחבר לדברים שדיברת עליהם לפני כן.

אפרת רותם: יש קושי בכל הארץ, קושי מטורף לאייש תקנים של עובדות ועובדים סוציאליים.

אפרת רותם: מאוד שמחתי לשמוע את הדיווח הזה שהתקנים, שכל ההקצאות שניתנו לפני שנה ושנה וחצי מאויישים היום.

אפרת רותם: זה נהדר.

אפרת רותם: אנחנו עדיין רואים במקביל קושי בכל התחומים ובכל הרצף הטיפולי לאייש משרות העומדות ריקות, לפי הנתונים של הלמ"ס.

אפרת רותם: אנחנו מדברים על גידול במשרות שעומדות ריקות.

אפרת רותם: ובמקביל באמת מה שאת התייחסת, אנחנו עומדים עם הסכם רפורמה, שהיה אמור להיכנס ב-1.7 ועומד יתום ולא נחתם.

אפרת רותם: שאלת למה, ולא היו תשובות, אני קצת אשפוך אור על למה.

אפרת רותם: פשוט בגלל שלממונה על השכר לא היה זמן.

אפרת רותם: אנחנו תשעה חודשים אחרי המועד הזה, הממונה על השכר עוד לא מוכן להתחייב לתאריכים, לא לקבוע דיונים דחופים.

אפרת רותם: אנחנו עובדים עשרים וארבע-שבע לשבת ולסגור, ובינתיים הם עסוקים בלדחות דיונים, לבדוק, ולחפש, ולנסח את הדברים בצורה הכי הכי דקדקנית.

עאידה תומא סלימאן: זה שערורייתי מה שאני שומעת.

עאידה תומא סלימאן: מכריזים ומבטלים שביתה ומחזירים אתכם לעבודה, ואז יש להם זמן תשעה חודשים לסחוב את הנושא הזה.

עאידה תומא סלימאן: אי אפשר לעבור על זה בשקט.

עאידה תומא סלימאן: במיוחד בימים כל כך קשים, כאשר כל המצוקות של הציבור עולות, ונעשות יותר ויותר חריפות, גם בגלל קורונה, גם בגלל יוקר מחייה, גם בגלל כל מיני סיבות אחרות, עלייה בנושא האלימות.

עאידה תומא סלימאן: אני חושבת שהגיע הזמן לעשות איזה שהוא שיחת השכמה לאנשים באוצר, שיבינו שאי אפשר.

עאידה תומא סלימאן: המדיניות הזו שמשתמשים בה, מה הם מצפים, שתצאו עוד פעם לשביתה?

עאידה תומא סלימאן: אולי כן, הגיע הזמן שתצאו עוד פעם לשביתה.

עאידה תומא סלימאן: ואז אולי יתעוררו.

אפרת רותם: זה ככל הנראה מה שמצפים.

אפרת רותם: ככל הנראה רק כאשר כל המערכות סגורות, פתאום סדרי עדיפויות משתנים, ופתאום יש זמן לשבת ולסגור את הדברים.

עאידה תומא סלימאן: ואולי גם הגיע הזמן לא לחזור משביתות עד שלא חותמים על הסכמים.

עאידה תומא סלימאן: לא על גבי הבטחות חוזרים משביתות.

עאידה תומא סלימאן: שיצאתם בגלל המצוקה האדירה.

עאידה תומא סלימאן: אולי באמת הגיע הזמן כי בגלל שעובדים מול משרד אוצר, שיש לו את כל הזמן שבעולם, ולא מכבד את ההבטחות שלו.

עאידה תומא סלימאן: אני יודעת שאתם שמחתם על זה שאתם עובדים מול משרד ממשלתי.

אפרת רותם: אנחנו עכשיו עומדים ממש כרגע בפני הוצאה של סכסוך עבודה חדש.

אפרת רותם: סכסוך עבודה כולנו מבינים מה זה אומר.

אפרת רותם: יש שבועיים שבהם אנחנו מוכנים עשרים וארבע-שבע, עד שיוצא עשן לבן, אנחנו פנויים, אנחנו מוכנים לקחת את ההסכמות, שכבר הוסכמו לפני חמישה חודשים, ובסך הכל לנסח אותן על הכתב.

אפרת רותם: במידה וימשיכו לגרור רגליים אז לא תהיה ברירה, ובהחלט אנחנו נלך עם זה עד הסוף.

עאידה תומא סלימאן: אנחנו נפנה בשם הוועדה, אני יודעת שעוד ועדות בכנסת גם כן פנו, אני אפנה בשם הוועדה, בשם חברות הוועדה למשרד האוצר, לשר האוצר, ואבקש שיהיה זירוז לעניין של החתימה על ההסכם, אחרת אנחנו באמת נהיה מול קטסטרופה כזו, שאתם תצאו לשביתה בימים קשים כאלה זה מאוד קשה.

עאידה תומא סלימאן: תודה לך.

נעמי שניידרמן: תודה על רשות הדיבור.

נעמי שניידרמן: אני רוצה להתייחס איריס לדיבור על המודל השיקומי לנשים שהוא או מודל המשך למקלט או מודל חלופי.

נעמי שניידרמן: וקודם כל להתחיל בלברך על ועדת המקלטים, שהיתה לנו הזכות להיות שותפים בה בשנה האחרונה.

נעמי שניידרמן: אני חושבת שזה היה מהלך מקצועי שיתופי מאוד מאוד ראוי.

נעמי שניידרמן: לצערי, אני שומעת כאן פעם ראשונה ספציפית על המודל הזה, ואני באמת רוצה, אני גם יושבת כאן, גם בכובע שלי כמנכ"לית עמותת אישה לאישה שמפעילה מקלט לנשים נפגעות אלימות וילדיהן, וגם כחברת פורום העמותות שמפעילות מקלטים.

נעמי שניידרמן: היו פה קולגות שלי מקודם, אנחנו פעם ראשונה שומעים על הכיוון הזה.

נעמי שניידרמן: ובאמת, גם כלקחים מהעבר, אני חושבת שההתייעצות עם השטח בהקשרים האלה היא נושאת המון פירות.

נעמי שניידרמן: אנחנו כרגע היה לנו שיח על הנושא של חוק זכויות נשים יוצאות מקלטים, ועכשיו חמש שנים אחרי שהתרענו ואמרנו בואו, תסתכלו על העשייה שנעשית בשטח ובמקלטים ותחשבו על יישום דרך המקלטים, אומרים נכון, בעצם התחום של יוצאות מקלטים אולי היה נכון לסנף אותו.

נעמי שניידרמן: אז עכשיו, רגע לפני שככה יוצאים במכרוז ובמודלים חדשים, בואו נחשוב, ואני גם רוצה ממש לדייק ולהגיד שלתפיסתי, וזה לא חדש, המקלטים הם לא רק מענה פיזי, ולא רק נותנים הגנה, הם כלים טיפוליים ושיקומיים לכל דבר, עם יומרות כאלה, וגם עם הצלחות.

נעמי שניידרמן: כמובן שהדרך מאוד ארוכה ומורכבת, והאוכלוסיה שמטופלת זקוקה לפעמים להרבה יותר.

נעמי שניידרמן: וגם להתחבר למה שאת אמרת עאידה, על דירות המעבר.

נעמי שניידרמן: קיים היום מודל המשך, עם הפוקוס השיקומי.

נעמי שניידרמן: שלדעתי הוא מודל מאוד מוצלח.

נעמי שניידרמן: אז באמת בעצם שני מסרים, אחד זה להבנתי יש תשתית קיימת בשטח, ודבר שני, תשתפו אותנו.

עאידה תומא סלימאן: תודה.

אושרה פרידמן: שלום, תודה רבה על ההזדמנות לדבר.

אושרה פרידמן: אני רוצה בהזדמנות זו באמת להודות על השיתוף פעולה שיש לנו עם איריס, והצוות של בטחון פנים, לגבי הנושא הזה.

אושרה פרידמן: אני רק רוצה להעיר שתי הערות, תחליטו איך אתן רוצות או רוצים להתייחס לזה.

אושרה פרידמן: אחד, דיברנו על רגישות רב תרבותית, או רגישות תרבותית כזו או אחרת.

אושרה פרידמן: אז נגדיר שמדובר על עובדים מאותה אוכלוסיית ייצוג לטובת הנושא ודוברי השפה, אבל צריך לקחת בחשבון גם את הדיסוננס בין ההשתייכות הקהילתית לבין התפקיד המצופה, לבין מה שקורה ברמת השטח.

אושרה פרידמן: אני חושבת שהדבר הזה שמשחק המון, סוגייה שהיא נורא אמביוולנטית במילוי התפקיד.

אושרה פרידמן: אני אמחיש, אם לוקחים עובד או עובדת מהחברה הערבית, שתטפל בחברה הערבית, אותו הדבר בחברה החרדית, או יוצאות אתיופיה, אז אני חושבת שלצד זה שיש לך את המיומנות והמקצועיות, ושאת רוצה למלא את התפקיד, יש איזו שהיא מערכת יחסים פנים קהילתית שהרבה פעמים גורמת לסוג של יחסי כוחות, או מתחים למיניהם, שצריך גם לקחת את זה בחשבון.

אושרה פרידמן: אז אם עוסקים ברגישות כזו או אחרת, צריך גם לדבר על הזהות המקצועית שנדרשת לטובת העניין, כדי לתת מענה לאותו דיסוננס.

עאידה תומא סלימאן: יש דוגמאות מאוד בולטות.

עאידה תומא סלימאן: למשל ברמלה, בלוד, בנתניה.

עאידה תומא סלימאן: ברמלה ובלוד למשל אם אני לא טועה, ברמלה אין עו"ס או עו"סית ערבייה אחת מטפלת בנושא אלימות נגד נשים.

איריס פלורנטין: אני לא יודעת לענות לך.

איריס פלורנטין: אני יודעת שבשתי הרשויות האלה יש קושי גדול לאייש עו"סים בחברה הערבית.

איריס פלורנטין: אני גם יודעת להגיד שאנחנו עושים מאמץ, באמצעות החלטת הממשלה, לתת תמריצים לעובדים האלה, והאוצר שותף איתנו ואנחנו הולכים להתקדם עם זה.

איריס פלורנטין: אני יכולה לבדוק את המיפוי.

איריס פלורנטין: אני לא יודעת.

עאידה תומא סלימאן: אני שמחה לשמוע.

אושרה פרידמן: והחלק השני שאני רוצה לתת עליו את הדעת, אני לא לגמרי יודעת אם הוא בא לידי ביטוי, זו יכולה להיות גם שאלה, על אף שמדובר ברוב המקרים אלימות בתוך המשפחה, נשים וגברים, גם האספקט של אזרחים ואזרחיות ותיקות, שזו תופעה שנחשפנו אליה בקורונה יחסית בתדירות גבוהה.

אושרה פרידמן: זה מעניין גם לראות את הנתונים באספקט הזה.

אושרה פרידמן: יכול להיות שאני רגישה, כי אני בת זקונים לאישה מבוגרת, אז יכול להיות שזה גם נושא שנוגע באופן רחב.

איריס פלורנטין: את צודקת, יש המון עבודה עם אזרחים ותיקים.

איריס פלורנטין: יש תשעים יחידות.

עאידה תומא סלימאן: תודה.

עאידה תומא סלימאן: אני רציתי לשאול שתי שאלות.

עאידה תומא סלימאן: יש את הסעיף על עבודה קהילתית, ויש את הסעיף על תקנים לטיפול באזרחים ותיקים.

עאידה תומא סלימאן: שבעים ושמונה תקנים חדשים, זה תוספת נהדרת.

עאידה תומא סלימאן: ועל העבודה הקהילתית את יודעת מישיבות או פגישות עבודה שהיו, גם את השתתפת בהן, ביני לבין השר, אני ביקשתי לפתח תכנית לעבודה קהילתית, במיוחד באוכלוסיה הערבית, כי זה לא היה מפותח.

עאידה תומא סלימאן: השאלה שלי, כאשר אנחנו מדברים על שבעים ושמונה תקנים לאזרחים ותיקים, עבודה קהילתית או משהו אחר, האם זה מתמקד באלימות, או אלה תקנים שעסקו באופן כללי בטיפול באזרחים ותיקים, ובעבודה הקהילתית.

ה איריס פלורנטין: תשובה היא ממש ברורה.

ה איריס פלורנטין: השבעים ושמונה שקלים לאזרחים ותיקים חולקו ליחידות לאזרחים ותיקים.

ה איריס פלורנטין: יש יחידות ייעודיות לזה.

ה איריס פלורנטין: היו ארבעים וחמישה תקנים קודם, עוד שבעים ושמונה, זה נותן הרבה מאוד תוספת.

ה איריס פלורנטין: לא רק שחילקנו את התקנים, והראשונים כבר מאויישים, אנחנו גם מכשירים ונותנים הדרכות לעובדים.

ה איריס פלורנטין: זה רק להתעללות באזרחים ותיקים.

ה איריס פלורנטין: כנ"ל לגבי עבודה קהילתית.

ה איריס פלורנטין: התחום של עבודה קהילתית הוא תחום חדש, עם הגדרה חדשה לעבודה קהילתית לאלימות במשפחה.

ה איריס פלורנטין: הם מצטרפים ליחידות ברשויות המקומיות לאלימות במשפחה, ואנחנו יוצאים לתהליך עבודה חדש עם זה, שנבנה בימים אלה.

עאידה תומא סלימאן: תודה רבה.

עאידה תומא סלימאן: ד"ר רחל בורובסקי, בבקשה.

רחל בורובסקי: אני רוצה להתייחס למספר תלונות שגברים מגישים בשנה.

רחל בורובסקי: אנחנו קיבלנו את הנתון הזה מהמשטרה.

עאידה תומא סלימאן: אני הייתי מאוד ברורה.

עאידה תומא סלימאן: אני לא רוצה עכשיו דיון רעיוני או רחב, אני רוצה להתמקד בתכנית.

עאידה תומא סלימאן: אם יש הצעות על התכנית, אם יש בירור על התכנית.

עאידה תומא סלימאן: תסתמכי על כל המידע שיש לך כדי להתייחס לתכנית.

רחל בורובסקי: מכיוון שעשרים ושבעה אחוז מהתיקים על אלימות שנפתחים בשנה הם ע"י גברים נפגעי אלימות, אנחנו סבורים שחלק מהתכנית, חלק משמעותי מהתכנית צריך להתייחס כמובן למענה הולם לגברים נפגעי אלימות, למענה הולם לנשים פוגעניות.

רחל בורובסקי: אני סבורה שהתכנית הלאומית שמטפלת באלימות במשפחה בשנת 2021 וזו המיועדת לשנת 2022 לא מטפלת באופן הולם, לא בקבוצת הגברים נפגעי האלימות, ולא מטפלת באופן הולם בקבוצת הנשים הפוגעניות.

רחל בורובסקי: לראיה, אם נכנסים לאתרי הרווחה, בעצם כל הקבוצות הטיפוליות שמוקדשות לנשים זה קבוצות שממותגות כנשים נפגעות אלימות, לעומת כל הקבוצות המיועדות לגברים אלה קבוצות שמתוייגות, מסומנות לגברים שהם אלימים או פוגעניים.

רחל בורובסקי: בעוד שהמציאות בשטח איננה כך.

רחל בורובסקי: אם אנחנו לא נטפל במציאות בדבר כפי שהוא, אנחנו לא נצליח לטפל בבעיית האלימות במשפחה.

רחל בורובסקי: זו הטענה שלנו, של עמותת לצדכם.

רחל בורובסקי: ולכן אנחנו כעמותה, אנחנו מקבלים אלף חמש מאות פניות בשנה מגברים שלא מוצאים מענה ברווחה, ולכן הם פונים אלינו.

עאידה תומא סלימאן: הם פונים לרווחה והרווחה לא נותנת להם מענה?

רחל בורובסקי: בהחלט.

רחל בורובסקי: מכיוון שכשהוא נכנס לאתר הרווחה, ומחפש קבוצה שתסייע לו.

עאידה תומא סלימאן: אני שאלתי שאלה אחרת, אני שאלתי לא אם הוא נכנס לאתר, שאלתי אם הוא פונה ללשכת הרווחה.

עאידה תומא סלימאן: הנשים שמגיעות לקבוצות האלה והגברים שמגיעים לקבוצות הם בדרך כלל מטופלים בתוך הלשכה.

עאידה תומא סלימאן: הם לא מסיירים באתרים ובוחרים לעצמם את הקבוצות.

רחל בורובסקי: אז אני אומר לך, גברים, והרווחה יודעת זאת היטב, לא פונים מספיק לרווחה.

רחל בורובסקי: הם לא פונים כמעט לרווחה, כי הם מרגישים שכשהם יפנו, גם למשטרה וגם לרווחה, הם לא יקבלו את המענה.

רחל בורובסקי: לכן הם פונים לעמותה.

עאידה תומא סלימאן: אבל עשרים ושבעה אחוז כבר פנו למשטרה, זה מה שאת אומרת.

עאידה תומא סלימאן: עשרים ושבעה אחוז מהתלונות במשטרה, הם הגיעו, הם התלוננו.

רחל בורובסקי: הם התלוננו במשטרה.

רחל בורובסקי: השאלה, זה קשור גם במחקר שצריך לעשות, מה בעצם הטיפול שמעניקה הרווחה.

רחל בורובסקי: אנחנו טוענים שאלף חמש מאות גברים בשנה פונים לעמותת "לצדכם" לקבל טיפול שהם לא מקבלים ברווחה.

רחל בורובסקי: הם פונים לעמותה שלנו לקבל טיפול, אלף חמש מאות גברים נפגעי אלימות, מכל הסוגים.

רחל בורובסקי: אנחנו מדברים על אלימות מילולית, אלימות רגשית, אלימות כלכלית.

רחל בורובסקי: הם פונים אלינו.

רחל בורובסקי: אנחנו הגשנו לרווחה שנה אחר שנה הצעות אופרטיביות לשיתוף פעולה.

עאידה תומא סלימאן: אז בדיוק כמו שאמרתי לכל ארגוני החברה האזרחית, יתפרסם כנראה, לפי מה שקיבלתי עכשיו דיווח, יתפרסם מכרז של משרד העבודה והרווחה, קול קורא, כל מי שמציע תכניות חדשניות, שצריך להגיש אותן ולעשות אותן, יגיש בקשה, ויבחנו את זה.

רחל בורובסקי: שנה אחר שנה אנחנו מגישים בקשה, והדלתיים סגורות לעמותות שמטפלות בגברים.

רחל בורובסקי: הם סוגרים לנו את הדלת.

רחל בורובסקי: אני מבקשת כאן בוועדה.

עאידה תומא סלימאן: כי גבירתי, הצורך, אי אפשר להשוות.

עאידה תומא סלימאן: ואת יודעת טוב מאוד.

עאידה תומא סלימאן: אני התאפקתי עד עכשיו, לא ניסיתי לענות.

עאידה תומא סלימאן: אבל את יודעת שעשרים ושבעה אחוז, התלונות האלה, ברובן, נסגר התיק.

עאידה תומא סלימאן: כי בעצם זה תלונות, והנה יושבים אצלי מהמשטרה, את רצית להתייחס לזה.

עאידה תומא סלימאן: אני לא יכולה לשבת ולהקשיב לטענות שכאילו האלימות היא שיוויונית והיא סימטרית בחברה.

עאידה תומא סלימאן: לא.

עאידה תומא סלימאן: אני עד עכשיו הקשבתי.

עאידה תומא סלימאן: אני יודעת דבר אחד, שמי שמגיע עד כדי כך שהוא הולך ומתלונן למשטרה, אחוז מזה אמור להגיע ללשכות הרווחה.

עאידה תומא סלימאן: לשכות הרווחה אין להן פניות של גברים שמקבלים טיפול בגלל שהם נפגעו באלימות, כמעט אין.

עאידה תומא סלימאן: אל תגידי לי אין מענה, המענה יפותח ברגע שיגיעו ויבקשו.

עאידה תומא סלימאן: הם לא מגיעים והם לא מבקשים, כי התופעה היא לא תופעה.

עאידה תומא סלימאן: ואי אפשר עכשיו להפוך את היוצרות, כי אתם קבעתם שזו המציאות.

עאידה תומא סלימאן: המציאות היום שרוב הנפגעות הן נשים, רוב המוחץ, ורוב הפוגעים לצערי הרב הם גברים.

עאידה תומא סלימאן: אני מבקשת לתת לנציגת המשטרה להתייחס.

עאידה תומא סלימאן: תודה רבה.

דנה בן צבי: השמונת אלפים מקרים, מתוך השמונת אלפים האלה אני מניחה, אין לי את הנתון המדוייק, שמדובר בתלונה הדדית.

דנה בן צבי: זאת אומרת שאישה מגיעה ומגישה תלונה, ואז הצד השני מנגד אומר את גרסתו, ולפעמים מתחבאות שם גם עבירות פליליות.

דנה בן צבי: אבל בהחלט יש גם אחוז מסויים של גברים שבאים ומתלוננים, לדעתי האחוז הוא הרבה יותר נמוך.

דנה בן צבי: אפשר בקלות לבדוק את זה.

דנה בן צבי: ודבר חשוב נוסף, כל בני זוג שמגיעים למשטרה, גם חשוד, ואם זה חשוד גבר, או חשודה אישה, בטח ובטח קורבנות, מקבלים טופס מהחוקר, הוא מיידע אותם בדבר המרכז למניעת אלימות או הרשות המקומית שהוא יכול ללכת ולקבל טיפול, ובהסכמתו אנחנו גם מעבירים דיווח לרווחה על האירוע.

עאידה תומא סלימאן: תודה רבה.

עאידה תומא סלימאן: אני חשוב לי להדגיש, אני לא שוללת על הסף שיש אולי גם, יש נשים שעלולות לפגוע, אם זה מילולית, אם זה בצורה זו או אחרת.

עאידה תומא סלימאן: אבל אני מה שמקומם אותי כאשר מדברים על סימטריות.

עאידה תומא סלימאן: סימטריות אין, ומי שרוצה להוביל קו כזה רוצה בעצם לטשטש את המציאות המרה שאנחנו חיים אותה.

עאידה תומא סלימאן: לחזור לנקודת הזמן שהיינו צריכות להיאבק כדי להוכיח שאכן אלימות נגד נשים היא אלימות מגדרית שקיימת, וצריך להוכיח אותה כאילו.

עאידה תומא סלימאן: אני מודה לכולם על ההשתתפות.

אליעזר רוזנבאום: לגבי הפיילוט של פרוייקט מיכל סלה אני לא דייקתי, אותו מוקד אזרחי הוא עושה את החיבור ל-100, וה-100 של המשטרה מוציא את הכוח.

עאידה תומא סלימאן: אתה רואה, היתה לי איזו אינטואיציה שמשהו לא בסדר פה.

עאידה תומא סלימאן: אז זה הולך בצורה כזו, כלומר שיהיו מוקדנים שיעבדו מול 100, ולא יוציאו מהכוחות שלהם, כי אז יש לנו גם את העניין של הסודיות, ויש לנו כל מיני דברים אחרים.

עאידה תומא סלימאן: תודה על העדכון.

עאידה תומא סלימאן: אני רוצה לסכם קודם כל בזה שאני שמחה לראות לפחות שבחלק גדול מהתקנים שדובר עליהם התוספות בתקנים שיש איוש, וחלק אתם בדרך לאייש.

עאידה תומא סלימאן: אמנם אני קצת נרתעת ומפחדת מהעניין של תנאי השכר של העובדים הסוציאליים, דווקא מלשכות הרווחה אני שומעת כמה קשה להם לאתר ולהעסיק עובדים ועובדות סוציאליות.

עאידה תומא סלימאן: אני חושבת שעדיין, הנושא של המקלט לטווח ארוך, או הפתרון הזה עדיין מדאיג אותי.

עאידה תומא סלימאן: ואני רוצה לקבל יותר מידע.

עאידה תומא סלימאן: ואני חושבת שהגיע הזמן לשתף את המקלטים הקיימים בתהליך הזה.

איריס פלורנטין: הם היו בתהליך.

איריס פלורנטין: מה שהיא אמרה לא נכון.

איריס פלורנטין: אני יודעת שזה לא נכון.

איריס פלורנטין: ודרך אגב גם בדקתי בווטסאפ, אולי היא לא היתה בדיון, כל החומרים הועברו.

איריס פלורנטין: חבל שזה עלה ככה.

איריס פלורנטין: זה פשוט לא מדוייק.

איריס פלורנטין: הכל בשיתוף של שנה עבודה עם המקלטים, עם המנכ"ליות, עם העובדים בצוותים שונים.

איריס פלורנטין: זה פשוט לא נכון.

עאידה תומא סלימאן: אני ארצה לברר את העניין.

עאידה תומא סלימאן: כי אני אומרת לך, אני מרגישה שיש משהו לא בסדר בהקמת מקלט מיועד לזה, במקום להטמיע את הגישה של לחזק את הנשים ולשקם את הנשים ולתת להן אופציה לתעסוקה במקלטים הקיימים.

איריס פלורנטין: אני מציעה שנדבר על זה בנפרד.

עאידה תומא סלימאן: בסדר.

עאידה תומא סלימאן: זה בדיוק כמו מקלט לנשים בהריון, בשנה שעברה.

עאידה תומא סלימאן: צריך להיות רוחביים, ולא לעשות להם איזה שהוא גישה, ואני מאוד שמחה שאני לא רואה את זה פה, את אותו מקלט.

עאידה תומא סלימאן: היה לכם בשנה שעברה את המקלט לנערות במצוקה, גם כן אני לא רואה את זה.

עאידה תומא סלימאן: אני אשמח להבין למה אחר כך.

עאידה תומא סלימאן: אני רוצה את הפילוחים שביקשתי בעניין השלושים אחוז לאוכלוסיה הערבית.

עאידה תומא סלימאן: ארצה לדעת יותר בעניין החוק.

עאידה תומא סלימאן: בזמנו דיברנו על משהו כמו ארבעים תקנים מינימום, שיהיו.

עאידה תומא סלימאן: אתם עדיין לא בשלב של איוש?

איריס פלורנטין: אנחנו סיכמנו אתמול בערב את המודל.

איריס פלורנטין: אנחנו צריכים לתת הקצאה לאיזורים, באיזה איזורים זה יהיה, כדי לכסות את כל הארץ, ואנחנו נצא להקצאה.

עאידה תומא סלימאן: אשמח לקבל עדכון אחר כך על זה בכתב.

עאידה תומא סלימאן: אנחנו מוציאים מכתב בעניין השכר וההסכם הקיבוצי של העובדים הסוציאליים.

עאידה תומא סלימאן: הפחד שלי שזה תוקע הרבה מהתכניות, לא רק בעניין אלימות נגד נשים, אני בטוחה.

עאידה תומא סלימאן: הנטישה הזו של המקצוע כבר מדאיגה אותי.

עאידה תומא סלימאן: אני ארצה גם כן, אני אפנה למשרד לבקש גם עדכון בעניין תכניות השלמת ההכשרות לעובדים סוציאליים שלמדו בחו"ל.

עאידה תומא סלימאן: איריס, איפה זה עומד?

עאידה תומא סלימאן: כי זה גם כן ייתן פתרון, במקום המחסור האדיר שקיים בעובדים הסוציאליים.

איריס פלורנטין: התחלנו לשבת עם נציגים, פורום מאוד גדול מהאוניברסיטאות, להתחיל לחשוב על מענה.

איריס פלורנטין: אנחנו בתהליך.

עאידה תומא סלימאן: תודה לכולכם.

עאידה תומא סלימאן: אנחנו נעשה עוד ישיבה בעוד שלושה חודשים, שתעמוד מקרוב על ההתקדמות בנושאים שהיו טעונים, כמו התאמת שאר מרכזי אלומה, כמו יחידות של הטיפול באלימות במשטרה וכו'.

עאידה תומא סלימאן: תודה רבה, הישיבה נעולה.